
REVISTA  TEOLOGICĂ 

organ  pentru  ştiinţa  şi  vieaţa  bisericească. 


Abonamentul :  Pe  un  an  6  cor. ;  pe  o  jumătate  de  an  3  cor.  —  Pentru  România  8  Lei 

Un  număr  50  fii. 


CĂTRĂ  CETITORI! 


„Bine  eşti  cuvântat.  Doamne,  în- 
vaţă-mâ  legile  Tale. . .  Povăţueşte-niă 
fn  cărările  poruncilor  Tale,  că  în  aceasta 
este  desfătarea  mea". 

Psalm  119,  v.  12  şi  35. 


Luăm  pildă  dela  Cântăreţul  de  psalmi:  invocăm  ajutorul  şi 
povăţuirea  Domnului  în  lucrul,  de  care  ne  apucăm. 

Vrem  să  punem  un  modest  început,  de  a  concentra  şi  a  înfrăţi 
resleţitele  forţe  de  muncă  intelectuală  în  biserica  noastră  de  dincoaci, 
pentruca,  cu  ajutorul  lui  Dumnezeu,  roadele  atărei  munci  înfrăţite 
să  se  reverse  cu  timpul,  cât  mai  în  belşug,  ca  o  ploaie  la  bună 
vreme,  asupra  întregii  noastre  vieţi  bisericeşti. 

Desfăşurăm  deci  steagul.  Credinţă,  morală ,  cultură  înscriem 
pe  dânsul.  Propovăduirei  acestor  ideale  vom  închina  silinţele 
noastre. 


Purcedem  din  convingerea,  că  în  general  biserica  nu  e  numai 
organizm  dogmatic  şi  social-administrativ,  ci  în  special  e  şi  insti- 
tuţiune  per  eminentiam  culturală;  şi  că,  între  actualele  referinţe 
ale  vieţii  noastre,  biserica  trebue  tot  mai  mult  să  se  validiteze  şi 
în  această  direcţiune. 

Cu  deosebire  două  motive  sunt  cari  pretind  această  validi-  j 
tare.  Unul  e  de  ordine  istorică,  altul  priveşte  la  actualitate. 

Ca  biserică,  noi  românii  de  dincoaci  de  Carpaţi  —  pentru  a 
rămânea  cu  vorba  numai  la  noi,  —  am  ajuns  de  tot  târziu  stă¬ 
pâni  pe  situaţia  noastră  bisericească,  iar  acum  e  ceva  prea  firesc 
ca,  între  împrejurările  de  acum  mai  bune,  să  ne  gândim  a  afla 

lelor  veacuri  trecute,  şi  să  stăruim  ca  interesul  cultural  al  bisericii 
noastre,  cel  puţin  pe  viitor  să-şi  primească  o  îndrumare  mai  pro¬ 
nunţată,  mai  viuă,  mai  rodnică  şi  mai  binecuvântată  decât  în  ma¬ 
şterul  trecut 

Al  doilea  motiv,  ce  ne-a  determinat  la  scoaterea  acestei  re¬ 
viste,  e  că,  —  reculeşi  acum  ca  biserică  din  punctul  de  vedere 
organizatoric  şi  administrativ  şi  adecă  pe  baze  aşa  de  liberale  ca 
nici  una  din  bisericile  surori,  încât  cu  drept  cuvânt  putem  afirma, 
că  soartea  şi  viitorul  nostru  în  o  prea  însemnată  măsură  sunt  de¬ 
puse  în  mânile  noastre:  —  a  sosit  deja  timpul,  când  să  nizuim 
a  da  acestor  forme  de  organizaţiune  şi  administ raţiune  bisericească 
un  conţinut  mai  plin,  adecvat  originei  şi  scopului  lor;  să  facem  ca 
în  organizmul  bisericesc  să  pulseze  în  măsură  progresivă  elementul 
viu  şi  de  vieaţă  făcător :  credinţa  viuă  şi  nestrămutată,  convingerea 
şi  însufleţirea  religioasă. 

Un  atare  scop  însă  poate  fi  ajuns  numai  aşa  fel,  dacă  vom 
face  ca,  prin  mijlocirea  studiului  teologic,  idealul  bisericii  să  stră¬ 
bată  cât  mai  adânc  Ia  înţelegerea  şi  inima  tuturor  celor  chemaţi 
—  acum  şi  în  viitor  —  a  da,  în  cadrele  organizmului  nostru  bi¬ 
sericesc,  direcţiune,  puternică  şi  sănătoasă,  desvoltării  noastre  spe¬ 
cifice  ca  Biserică,  Neam  şi  Cultură.  —  Să  privim  adecă,  prin  prizma 
limpede  şi  neamăgitoare  a  ştiinţei,  problemele  practice  ale  vieţii 
noastre  bisericeşti. 

Prin  mijlocirea  icestui  rezonament  am  ajuns  noi  la  convin¬ 
gerea,  că  revista  noastră  nu  are  să  facă  numai  ştiinţă  pură  —  sau 
abstractă  —  bisericească,  ci  să  îmbrăţişeze  şi  domeniul  practic: 
vieaţa  bisericească.  Şi  fericiţi  ne  vom  simţi  dacă,  tinzând  spre 
deslegarea  problemei  culturale  a  bisericii,  ne  va  succede  să  dăm 
prin  aceasta  sucursul  nostru,  curat  şi  nefăţărit,  şi  la  deslegarea  pro¬ 
blemei  spirituale  şi  sociale-administrative  a  bisericii  noastre. 

Principiul  acesta,  al  intelectualităţii  în  biserică,  în  al  căruia 
serviciu  ne  punem,  îl  aflăm  enunţat  deja  în  Legea  Veche  (Prov. 
Solomon,  XXIII.  12)  astfel:  «Dă  la  învăţătură  inima  ta  şi  urechile 
tale  la  cuvintele  ştiinţei ».  Iar  în  Legea  Nouă,  când  Mântuitorul  dădu 
(Mat.  XXVIII.  19)  învăţăceilor  porunca  să  înveţe  toate  popoarele, 
consfinţi  acelaş  principiu,  al  învăţăturii  şi  învăţării. 

Acest  principiu  fu,  alăturea  de  darul  şi  asistenţa  de  sus,  cheia 
valorării  apostoliei  lui  Christos  în  cursul  veacurilor  posterioare,  în 

cari  apostolia  creştină  se  afirma  în  caracter  îndoit:  sacramental  şi 
cultural. 

E  chestiune  actuală  şi  de  netăgăduită  importanţă  deci  şî  azi 
valorarea  acestui  principiu,  ca  să  se  sporească  atât  învăţătura  cât 
şî  dorul  de  a  învăţa  pe  alţii,  al  clerului  parohial,  pe  ai  căruia  umeri 
a  pus  biserica  sarcina  şi  răspunderea  nemijlocită  a  apostoliei  sa¬ 
cramentale  şi  culturale  colo,  în  mijlocul  mulţimei  credincioşilor. 

Spre  a  fi  deci  consecvenţi  în  genere  cu  misiunea  bisericii  ca 
instituţiune  pozitivă,  iar  în  deosebi  cu  trebuinţele  reale  ale  bisericii 
noastre  militante  —  cler  şi  popor :  —  vom  dedica  silinţele  noastre 
ridicării  nivoului  cultural  al  clerului  parohial,  spre  a  întări  în  aceşti 
gregari  ai  lui  Cliristos,  convingerile  dogmatice  ale  bisericii  noastre, 
spre  a  alimenta  în  sufletele  lor  conştiinţa  religioasă-morală  şi  spre 
a-i  face  să-şi  înţeleagă  tot  mai  bine  îndoita  misiune,  —  ca  astfel 
să  poată  deveni  paznici  şi  mai  convinşi  şi  luminaţi  ai  instituţiu- 
nilor  noastre,  apostoli  devotaţi  ai  altarului  şi  cuiturei  româneşti 

Fără  de  o  atare  valorare  a  clerului  nostru,  vom  fi  expuşi  a  ajunge 
eventual  acolo,  că  biserica,  ca  organizm  administrativ,  va  să, 
devină  un  mechanizm  în  sine  fără  rost,  fără  vieaţă  şi  fără  viitor, 
iar  faţă  de  masa  mare  a  credincioşilor  o  sarcină  incomodă,  ce 
să  nu-i  acopere  trebuinţele  vieţii  sufleteşti,  ci  numai  să-i  reclame 
prestaţiuni  grele  pentru  a  se  susţinea  fără  vr’un  folos,  mai  simţit, 
duhovnicesc  şi  cultural. 

Vrem  deci,  de  ne  va  ajuta  Dumnezeu  vh  de  ne  vor  servi 
puterile,  ca  în  locul  al  doilea,  prin  ridicareă  culturală  a  clerului 
parohial,  să  ne  întărim  instituţiunile  bisericeşti- culturale  de  o  parte 
iar  de  alta,  ca  şi  masa  mare  a  bisericii,  credincioşii  —  biserica 
ascultătoare  -  -  încă  să  se  înfrupteze  şi  mai  mult  de  roadele  unei 
munci  tot  mai  intensive  a  unei  apostolii  conştie  de  sine  şi  de  ro¬ 
stul  său  sacramental  şi  cultural. 

Aceasta  e  unica  modalitate  sigură  ca  biserica,  pe  lângă  pro¬ 
blema  sa  socială  administrativă,  să-şi  poată  rezolva  şi  problema 
sa  specifică:  spirituală-morală  şi  culturală,  care  îi  e  problema  de 
căpetenie. 

Cu  acest  plan  de  acţiune  ne  prezentăm  în  faţa  obştei  noastre 
bisericeşti,  şi  cerem  sprijinul  tuturor  acelor  bărbaţi  ai  Bisericii  şi 
Neamului  nostru,  ale  căror  inimi  palpitează  pentru  întruparea  ace- 
luiaş  mare  ideal  şi  sfânt,  ce  l-am  indicat  mai  sus. 

i  * 

Iar  noi  din  parte-ne,  în  special: 

Vom  mărturisi  aceeaş  credinţă  veche,  a  Bisericii  universale 
a  Răsăritului,  rămasă  părinţilor  noştri  din  veacuri  şi  transmisă 
nouă  ca  o  sfântă  şi  scumpă  moştenire. 

Vom  contribui,  după  modeste  puterile  noastre,  la  alimenta¬ 
rea  vieţii  noastre  bisericeşti  din  limpezile,  pururea  nesecate  şi  de 
vieaţă  făcătoarele  izvoare  ale  sfintelor  Scripturi,  din  învăţămin¬ 
tele  mari  ale  trecutului  Bisericii  Universale,  şi  din  tradiţiunile  şi 
aspiraţiunile  bisericii  noastre  naţionale; 

Vom  brăzda  ogorul,  înţelenit  la  noi,  al  ştiinţii  teologice  şi 
literaturii  bisericeşti,  şi  vom  sămăna  în  sufletele,  dornice  de  a  şti, 
«cuvintele  ştiinţii «  bisericeşti,  îmbrăţişând  —  după  putinţă  pe  rând 
—  toate  ramurile  ştiinţii  şi  vieţii  bisericeşti; 

Vom  da,  în  special,  din  domeniul  istoric:  tractate  mai 
lungi  ori  mai  scurte  de  istorie  bisericească  universală  şi  de 
istorie  a  bisericii  române,  de  asemenea  şi  din  domeniul  exegetic: 
tâlcuiri  din  sfânta  Scriptură;  din  domeniul  sistematic:  expu¬ 
neri  de  dogme  ale  credinţii  şi  de  morală,  din  domeniul  practic: 
de  o  parte,  tractate  principiare  şi  chestiuni  practice  din  dreptul 
şi  constituţiunea  bisericească,  iar  de  altă  parte,  vom  tracta  ele¬ 
mente  şi  chestiuni  de  catihetică  şi  omileiică  sau  oratorie  biseri¬ 
cească,  de  liturgică  sau  săvârşirea  lucrărilor  sfinte,  şi  de  odigetică 
sau  păstorire  sufletească;  —  tot  la  domeniul  practic  vom  da  o 
deosebită  atenţiune  interesului  catihetic,  devenit  astăzi  chestiune 
de  ordinea  primă  în  biserică,  precum  şi  cuvântărilor  bisericeşti ; 

Vom  pune  în  discuţiune,  după  trebuinţă,  şi  chestiunea  abili¬ 
tăţii  practice  în  executiva  liturgică  a  cultului  public  dumnezeesc, 
sau  chestiunea  tipicului  bisericesc; 

Vom  ţinea  samă  şi  de  desvoltarea  culturală  a  altor  biserici, 
în  deosebi  a  bisericilor  particulare  surori,  şi  nu  vom  trece  cu  ve¬ 
derea  a  anunţa,  precum  în  genere  ori  ce  fel  de  mişcare  mai  mar¬ 
cantă  în  vieaţa  mare  a  bisericii  universale,  aşa  nici  productele  lite¬ 
rare  bisericeşti  mai  de  valoare; 

In  scurt :  vom  îmbrăţişa  totul  ce  se  poate  referi  la  promovarea 
cauzei  bisericeşti-culturale  a  poporului  nostru. 

Iar  la  muncă  ne  punem  cu  neclintita  încredere  în  sfinţenia  sco¬ 
pului,  ce  ni-1  punem  înainte  şi  în  moralitatea  mijloacelor,  cari  ni-le 
alegem  şi  mai  presus  de  toate  cu  încredere  în  ajutorul  şi  povăţuirea 

Domnului.  In  munca,  ce  o  vom  desvolta,  ne  vom  călăuzi  de  obiecti¬ 
vitate  si  cuviinţă ,  păstrându-ne  independenţa  faţă  cu  orice  interese 
personale  sau  particulare. 

Drept  răsplată  a  muncii  noastre,  ne  dorim  aceea  dulce  linişte 
a  conştiinţii  împăcate :  de  a  fi  lucrat  (după  Efes.  I.  6)  spre  lauda  mă¬ 
ririi  darului  lui  Iisus  Christos,  care  ne-a  miluit,  pe  fiecare,  cu  câte 
un  talant,  nu  pentru  a-1  îngropa,  ci  spre  a-1  fructifica,  —  şi  de  a 
fi  contribuit  şi  noi  —  după  pilda  şi  cuvântul  Apostolului  Pavel 
faţă  cu  cetitorii  săi  din  Corint  (I  Cor.  I.  5)  ---  ca  şi  cetitorii  noştri  să 
se  «îmbogăţească  întru  Domnul  în  toată  învăţătura  şi  în  toată  ştiinţa». 

Cu  acest  program  de  muncă  se  apropie,  Cetitorule!  «Revista 
Teologică»,  zicându-şi  sieşi  cu  fericitul  Augustin :  «Deie  Domnul . . . 
ca  eu  să  grăesc  cele  ce  se  cuvin  mie  a-le  grăi  şi  ţie  a-Ie  asculta», 
—  iar  Ţie- ţi  zice  cu  apostolul  evangelistloan  (Apocalips  111.20):  «Iată 
stau  Ia  uşe  şi  bat;  de  va  auzi  cineva  glasul  meu  şi  va  deschide 
uşa,  voiu  întră  la  el  şi  voiu  cina  cu  dânsul  şi  dânsul  cu  mine». 

Redacfiunea. 


UNIVERSALITATEA  RELIGIUNII. 

Istoria  omenirii  este  istoria  gândirii  omeneşti,  istoria  nestră¬ 
mutatelor  nizuinţe  spre  vecinicul  ideal  al  adevărului  şi  al  binelui, 
a  neîncetatelor  străduinţe  pentru  câştigarea  unei  concepţii  mulţă- 
mitoare  despre  divinitate  şi  a  unui  mulţămitor  cuprins  de  vieaţă 
pentru  sufletul  omenesc.  Istoria  omenirii  este  istoria  sufletului  «care 
însătează  după  Dumnezeul  cel  viu». 

Religiunea  este  o  faptă  şi  un  factor  istoric  în  vieaţa  omului 
şi  a  omenirii. 

Aceasta  nu  se  poate  tăgădui !  Ori  cum  ar  simţi  cineva  puterea 
şi  influinţa  religiunii,  ori  în  ce  chip  s’ar  subtrage  dela  postulatele 
ei  —  dacă  este  cu  putinţă  -  chiar  ignorându-le  cu  desăvârşire, 
oricare  i-ar  fi  părerea  despre  poziţia  şi  importanţa  ei  în  vieaţa 
spirituală-morală  a  omului  singuratic  şi  a  omenirii  întregi :  faptul, 
că  religiunea  există  şi  că  are  o  poziţie  şi  o  importanţă  oarecare, 
nu-1  poate  trage  nime  la  îndoială. 

Religiunea  nu  există  ca  creaţiunea  unui  timp,  nici  ca  privilegiul 
unor  particulari,  ci  -  pe  cât  de  departe  se  extind  graniţele  cuno- 
ştinţii  trecutului  şi  prezentului  omenirii  —  ea  ne  apare,  totdeauna 

şi  pretutindenea,  ca  cea  mai  nedespărţită  însoţitoare  şi  povăţui- 
toare  a  omului  în  toate  căile  vieţii  lui.  Cele  dintâi  mişcări  ale 
conştiinţii  de  sine  a  omului,  cele  mai  vechi  urme  ale  gândirii  şi 
simţirii  omeneşti,  monumentele  literare  ce  ni-s’au  păstrat  din  cele 
mai  îndepărtate  timpuri,  prin  cuprinsul  lor  aproape  exclusiv  de 
caracter  religios,  ne  dau  puternică  mărturie  despre  existenţa  reli- 
giunii.  Şi,  de  vom  studia  vieaţa  omenească  din  orice  timp  şi  din 
orice  loc,  de  pe  oricare  treaptă  de  dezvoltare  şi  de  sub  oricare 
formă  de  civilizaţiune,  uşor  ne  vom  convinge  iarăşi,  că  între  cele 
mai  de  căpetenie  preocupaţiuni  ale  omului,  locul  de  frunte  îl 
ocupă  tot  religiunea. 

Ea  este  marea  faptă  general  omenească  şi  factorul  istoric  de 
a  cărui  vieaţă  şi  patere  şi-a  legat  omenirea  problemele  sale  cele  mai 
înalte:  problemele  existenţii  şi  ale  desăvârşirii. 

Acest  adevăr  al  istoriei  a  fost  recunoscut  încă  din  cea  mai 
adâncă  vechime.  Deja  bătrânul  cântăreţ  Homer 1  mărturiseşte,  că 
toţi  oamenii  au  lipsă  de  zăi.  Aceiaş  convingere  o  tălmăceşte  şi 
Cicero 2  zicând,  că  în  omenire  nu  există  nici  un  popor  atât  de 
sălbatic  ca  să  nu  ştie,  că  trebue  să  aibă  un  Dumnezeu,  deşi  nu 
ştie  cum  se  cuvine  să  fie  el,  nu  cunoaşte  adecă  pe  adevăratul  Dum¬ 
nezeu.  Clasică  este,  în  forma  ei,  mărturisirea  lui  Platarch,  că:  cutrie- 
rând  pământul  vom  da  de  oraşe  fără  muri,  fără  literatura,  fără 
împăraţi  şi  palate,  fără  averi  şi  monede,  fără  teatre  şi  gimnazii,  dar 
n’a  văzut  nimenea  şi  nici  nu  va  putea  vedea  cineva  vr’un  oraş  fără 
temple  şi  zăi,  un  oraş  ai  cărui  locuitori  să  nu  aibă  nici  o  cunoştinţă 
de  rugăciuni,  jurăminte,  jertfe  etc.  Ba  şi  mai  mult:  mai  uşor  s’ar 
putea  întemeia  o  cetate  fără  temelii,  decât  un  stat  fără  credinţa  în 
zăi,  căci  religiunea  este  chiagul,  care  uneşte  şi  consolidează  socie¬ 
tăţile,  ea  este  fundamentul,  pe  care  se  sprijinesc  toate  legile.8 

1  Odyss.  III,  48:  „l'fârTtg  fit  ih-.iuv  /cer  io  tu  'rirfiţt'.vxoi.1* 

*  De  legibus  1,  24:  „In  hominibus  nuUa  gens  est,  neqne  tam  immansueta,  reqne 
tam  fera,  quae  non,  etiamsi  ignoret,  qiialem  habeve  Deum  decent,  tamen  habendum  sciat". 

8  Pitit.  ser.  moralia  11,  Adeverstts  Colotem  Epictiraenm,  1376:  b'iţiotg  fi' ier  irrtifir 
xo/.et ş  ciTtr/JoTovc ,  tiyfjnuiireToi  g,  apa aiitvrovg,  ăoixmu,  n/oi;iic<Torg,  roata 
ftarog  fii)  fit.nfttraţ,  ârttt'povş  ătăr^mr  r.ai  yvuraoh'ii'.  iiotiaov  fii  trohric  xat 
afrtov,  mii  XfjMftiviig  ti'/nig,  in;  fit.  ooy.oiţ,  tti/fis  it«vrt/atc,  ni;, fii  Simt  rug  i’a-' 
ayaăolg,  ut)  fi  2  MnoToo^atg  xrtxii  »•,  oifitig  tain’ oi  fi  torni  ytyoi  wţ  îhurry... 
.TOÂie  ar  ftat  fiaxtî  imij.nr  ifiuqovg  1 )  .mhTt.lu  rîjg  rrtoî  •  '* tor  fiiiiijg 

vif  ccuibfitt'oqg  stai  ruxaat,  araraaiv  '/.apţii1  ij  /.apoi  ort  Ti;oi:ant...  ro  avrt/.Tiy.fir 
âxâoijg  xotvMviag  nai  rnuoătoiaş  ton  vito.'1 

Ce  e  drept,  s’au  ridicat  încă  în  anticitate  unele  glasuri  resleţe, 
cari  au  tras  la  îndoială  lăţirea  universală  a  religiunii  în  omenire. 
Numărul  acelor  glasuri  s’a  înmulţit  în  timpurile  noastre.  Mai  ales 
aderenţii  evoluţiotiizmului  materialist ;  cari  susţin,  în  aşa  numita 
hipoteză  pitecoidă,  descedenţa  omului  dela  animal  şi  mai  apropiat 
dela  moimele  antropoide,  afirmă  cu  toată  hotărîrea,  că  ar  exista  şi 
astăzi  popoare  întregi  lipsite  de  orice  credinţe  religioase.  Existenţa 
unor  astfel  de  popoare  o  afirmă  evoluţionistul  englez  John  Lubbock1 
şi  germanul  Ernst  Haekel2,  care  cu  un  zel  vrednic  de  o  cauză 
dreaptă  o  propovăduieşte  în  scrierile  de  popularizare  a  înţelep¬ 
ciunii  sale  moniste. 

Aceasta  afirmaţie  a  evoluţioniştilor  nu  este  însă  întemeiată 
pe  argumente  pozitive,  ci  ea  este  numai  o  părere  preconcepută 
în  interesul  hipotezei  pitecoide,  cu  scopul  de  a  nivela  întrucât 
este  posibil  adânca  prăpastie,  ce  desparte  pe  om  de  animal.  Lipsa 
credinţelor  religioase  ia  unii  fii  ai  speciei  omeneşti,  l’ar  apropia  pe 
om  în  mare  măsură  de  dobitoace  şi  astfel  —  aşa  socotesc  evolu- 
ţioniştii  —  s’ar  părea  mai  plauzibilă  descendenţa  lui  dela  acestea. 

Dar,  nemiloasele  cercetări  amănunţite  ale  etnografilor  mai  noi 
le-au  răpit  evoluţioniştilor  această  dulce  mângâiere.  Ştiinţa  nu 
cruţă  de  dragul  nimănui,  jertfind  adevărul,  nici  cele  mai  plăcute 
şi  favorite  păreri.  Aceasta-i  este  datorinţa  cea  mai  sfântă,  împo¬ 
triva  căreia  nu  poate  păcătui  fără  ca  ea  însaş  să-şi  nege  dreptul  la 
existenţă  1 

Trecând  peste  afirmaţiunile  făcute,  dar  neîntemeiate  ale  moni¬ 
stului  E.  Haekel,  care  peste  tot  s’a  deochiat  în  lumea  învăţaţilor, 
ne  oprim  la  rezultatul  discuţiei  asupra  concluziunilor  lui  J.  Lubbock. 
Acest  evoluţionist,  care  purcede  dela  convingerea  ce  se  cuvine  a 
o  respecta,  că  religiunea  şi  ştiinţa  nu  pot  ajunge  una  cu  alta  în 
contraziceri  reale,  face  concesiunea,  că  —  dacă  şi  o  credinţă  mai 
mult  sau  mai  puţin  vie  în  vrăjitorii  şi  în  anumite  fiinţe  puternice, 
care  stăpânesc  lumea,  se  poate  considera  drept  religiune  —  atunci 
cu  anevoie  s’ar  putea  trage  la  îndoială  afirmaţia,  că  toate  popoarele 
posed  religiune.  Cu  tot  dreptul  i-a  răspuns  la  aceasta  învăţatul 


1  „VorgeschichtlicheZeit,  erlătiterf  durchdie  UberrestedesAltertums  undOebrăuche 
der  jetzigen  Wilden“  trad.  germ  de  Passon,  cu  o  prefaţă  de  Wirchow,  1874. 

2  Die  Weltrăthsel  ed.  pop.  pag.  79. 

Quatrefages ,*  că:  precum  fiziologul  vrând  să  studieze  funcţiunile 
vieţii,  nu  se  mărgineşte  numai  la  fiinţele  vertebrate,  ci  experimen¬ 
tează  şi  cu  cele  mai  inferioare  forme  ale  vieţii  organice,  asemenea 
trebue  să  procedeze  şi  antropologul,  dacă  vrea  să  studieze  religiunea 
în  toate  formele  sale :  el  trebue  să-şi  extindă  cercetările  şi  la  cele 
mai  primitive  manifestări  ale  conştiinţii  religioase.  Desconsiderarea 
unor  astfel  de  manifestări  rudimentare  ale  vieţii  religioase  a  sedus 
de  fapt  pe  unii  cercetători  la  afirmaţia  neexactă,  că  ar  exista  popoare 
cari  n’au  religiune.  Dintre  număroasele  cazuri  de  acest  fel,  ne 
provocăm  chiar  la  J.  Lubbock,  care  deşi  ascrie  Australienilor  cre¬ 
dinţa  în  existenţa  unor  fiinţe  misterioase,  le  tăgăduieşte  totuş 
orice  credinţe  religioase.1 2  Această  procedură  o  putem  asămâna 
cu  apucătura  scriitorilor  păgâni  de  a  acuza  pe  vechii  creştini,  că 
ar  fi  ateişti,  fiindcă  ei  nu  adorau  zăii  statului  roman.  Ea  este  însă 
evident  greşită,  fiindcă  purcede  dela  idei  preconcepute  despre 
religiune  şi  desconsideră  apoi  credinţele,  cari  nu  cadrează  cu  acele 
idei.  Adevărul  este,  că  şi  cele  mai  primitive  credinţe  despre  divi¬ 
nitate,  ca  şi  cele  mai  bizare  forme  ale  cultului  servesc  totuş  ca 
dovadă  incontestabilă  pentru  existenţa  religiunii. 

La  aceasta  preocupaţie  în  studierea  vieţii  religioase  a  popoa¬ 
relor  aşa  numite  sălbatice,  s’a  mai  adăugat  o  mulţime  de  greutăţi 
şi  impedimente  de  tot  felul,  în  urma  cărora  cercetătorii  neputându-şi 
câştiga  informaţiuni  suficiente,  uşor  au  fost  induşi  în  eroare.  între 
acele  impedimente  înşirăm  în  primul  loc  rezervele,  sfiala  şi  frica 
cu  care  întimpinau  acei  fii  ai  naturii  pe  cercetătorii  curioşi  a  le 
cunoaşte  vieaţa  şi  bunurile  cele  mai  preţioase.  Fiind  deja  din  fire 
puţin  comunicativi,  îşi  impuneau  ei  şi  mai  mari  rezerve  când  li-se 
iscodeau  credinţele  religioase,  a  căror  destăinuire  cei  mai  mulţi  o 
socotesc  ca  cea  mai  mare  profanare.  Dar  nici  purtarea  civiliza¬ 
torilor  europeni  ai  popoarelor  primitive  n’a  fost  atât  de  părintească, 
ca  să  le  poată  câştiga  încrederea;  sub  masca  misiunei  civilizatoare 
îşi  ascundeau  ei  adeseori  cele  mai  egoiste  planuri  şi  interese,  iar 


1  Das  Menschengeschlecht,  trad.  germ.  1878. 

2  Op.  cit.  I!,  301.  Despre  aceiaşi  Australieni  susţine  G.  Grav,  câ  fiecare  familie 
adorează  câte  un  spirit  protector;  Waitz-Gerland  afirmă,  că  cred  într’o  fiinţă  bună; 
Oldfield  zice  că  adorează  un  mare  număr  de  fiinţe  supranaturale ;  Prickard  afirmă,  că 
ei  cred  chiar  într’un  creator  ai  tuturor  lucrurilor  (Bai-a-Mai)  şi  într’uti  fiu  al  său  (Bu- 
rambim)  cărora  le-au  consacrat  anumite  zile  de  sărbătoare  în  fiecare  an. 

unui  astfel  de  lacom,  care  rîvneşte  după  ce  ai  mai  scump,  nu-şi 
deschide  nimeni  inima  cu  plăcere. 

Mari  piedeci  a  întâmpinat  studiul  religiunii  popoarelor  primi¬ 
tive  şi  în  incapacitatea  şi  indolenţa  acestor  popoare  de  ase  ocupa 
mai  intenziv  şi  de  a  comunica  şi  altora  idei  atât  de  abstracte  cum 
sunt  cele  religioase,  cari  în  genere  reclamă  o  ageră  putere  de  ab¬ 
stracţiune  şi  de  distincţiune.  Chiar  şi  omul  deprins  cu  o  gândire  mai 
abstractă  dă  de  multe  greutăţi,  când  vrea  să  îmbrace  în  cuvinte 
potrivite  cuprinsul  conştiinţii  sale  religioase.  Nici  limba  popoarelor 
primitive  nu  este  aşa  desvoltatâ,  ca  să  poată  exprima  gândiri  mai 
înalte.  Cu  mari  greutăţi  de  limbă  au  avut  să  lupte  şi  cercetătorii, 
căci  de  multeori  le  lipsea  cunoştinţa  suficientă  a  idiomelor  po¬ 
poarelor  ce  le  studiau.  Alţii  iarăş  au  petrecut  numai  scurt  timp  în 
mijlocul  acelor  popoare  şi  astfel  nu  au  avut  destul  răgaz  să  studieze 
cu  temeinicie  toate  manifestările  vieţii  lor.  In  scurt:  există  o  mul¬ 
ţime  de  piedeci,  cari  s’au  opus  studiului  religiunilor  primitive  şi  au 
împins  pe  unii  scriitori  la  afirmaţii  necxacte,  pe  cari  s’au  văzut 
nevoiţi  să  le  rectifice  ulterior  ei  înşiş  în  urma  unor  cercetări  mai 
complete.  Exemple  de  acest  fel  am  putea  cita  cu  mulţimea.  In 
genere,  până  acum  nu  i-s’a  atribuit  nici  unui  popor  nereligiositate, 
fără  să  se  fi  dovedit  ulterior  contrarul. 

Materialul  etnografic  pe  care  şi-a  întemeiat  J.  Lubbock  conclu- 
ziunile  sale  l’a  cernut  prin  o  severă  critică  învăţatul  Qustav  Ros- 
koff 1  şi  a  ajuns  la  rezultatul,  că  nici  acel  material  şi  nici  întreaga 
stare  de  astăzi  a  cunoştinţelor  etnografice  nu  sprijineşte  părerea 
lui  Lubbock  şi  a  celor  ce  afirmă  existenţa  unor  popoare  fără  reli- 
giune.  Nu  inzistăm  îndeosebi  asupra  expunerilor  lui  Roskoff,  pen- 
trucă  ne-am  prea  extinde,  constatăm  însă,  că  ele  au  rămas  până 
astăzi  nu  numai  nerăsturnate,  dar  au  fost  confirmate  şi  mai  mult 
prin  cercetări  nouă.  Cu  toată  hotărîrca  se  exprimă  Friedr.  Ratzel 2, 
un  bărbat  competent  în  această  materie,  că:  «etnografia  nu  cu¬ 
noaşte  popoare  fără  religiune . Dela  păţania  cu  limba  (adecă 

cu  presupusele  popoare  lipsite  de  facultatea  vorbirii)  trebue  să  în¬ 
văţăm  a  fi  precauţi»,  Max.  Miiller ,s  alt  pricepător  în  aceasta  în¬ 
trebare,  zice:  «Noi  putem  susţinea  cu  siguritate,  cape  lângă  toate 


1  Das  Religionswesen  der  rohesten  Naturvolker.  1880  pag.  36 — 110. 

2  VOlkerkunde.  1885.  1,  31. 

8  Ursprung  und  Entvvickelung  der  Rdigion,  pag.  88. 

cercetările,  nicâiri  nu  s’au  găsit  fiinţe  omeneşti,  cari  nu  ar  poseda 
ceva,  ce  consideră  ele  drept  religiune».  Uşor  am  putea  completa 
mărturisirile  de  acest  fel,  pentrucă  etnografia  mai  nouă,  prin  re¬ 
prezentanţii  ei  principali:  Th.  Wai  z,  O.  Peschel,  Edw.  Tyior,  C 
P.  Tiele,  W.  Schneider  ş.  a.  şi-au  spus  cel  din  urmă  cuvânt  în 
această  întrebare,  care  se  poate  conzidera  ca  definitiv  încheiată. 
Popoarele  lipsite  de  religiune  există  numai  în  unele  sisteme  de 
gândire,  clădite  cu  ajutorul  zburdalnicelor  zboruri  ale  fantaziei,  dar 
în  realitate  ele  nu  există  nicăiri  pe  pământ.  Părerea  celor  vechi, 
că  omul  după  însaş  firea  sa  este  o  fiinţă  religioasă  şi  că  religiunea 
este  o  prerogativă  înaltă  şi  o  putere  distinctivă  a  naturii  omeneşti, 
o  confirmă  ştiinţa  de  astăzi  cu  toată  tăria  ei.  Ştiinţa  de  azi  este 
şi  îndreptăţită  la  aceasta.  De  pe  vremea  lui  Homer,  Cicero  şi 
a  altora  din  vechime,  cari  recunosc  faptul  universalităţii  religiunii, 
toate  cunoştinţele  şi  în  special  cele  etnografice  s’au  îmbogăţit  în 
măsură  nemai  pomenită.  S’au  descoperit  părţi  întregi  ale  pămân¬ 
tului  locuite  de  oameni,  s’au  ivit  popoare  nouă  pe  arena  istoriei, 
de  sub  vechi  ruine,  s’au  desgropat  întregi  civilizaţii  de  mult  apuse, 
dar  nu  s’a  descoperit  nici  un  popor,  care  să  nu  ştie,  că  trebue  să 
aibă  un  Dumnezeu.  Pe  lângă  deosebirile  de  rassă,  de  limbă,  de 
formă  a  credinţelor  religioase,  de  obiceiuri,  de  organizaţie  politică, 
de  cultură  etc.  şi  pe  lângă  toate  deosebirile  ce  există  între  popoa¬ 
rele  pământului,  se  unesc  ele  totuş  în  puternica  mărturisire  de 
credinţă,  că  există  un  Dumnezeu,  există  un  ziditor  şi  ocârmuitor 
al  lumii  şi  al  oamenilor,  un  povăţuitor  al  celor  buni  şi  cucernici 
şi  un  drept  judecător  al  celor  rai  şi  perverşi. 

Dar,  deşi  nu  s’a  aflat  nici  un  popor  fără  credinţe  religioase, 
totuş  —  aşa  susţin  unii  —  religiunea  nu  este  un  fenomen  uni¬ 
versal  în  omenire,  pe  cum  se  zice,  pentrucă  la  toate  popoarele  au 
existat  şi  există  şi  astăzi  un  mare  număr  de  ateişti,  adecă  astfel 
de  indivizi,  cari  nu  cred  în  existenţa  lui  Dumnezeu. 

Este  adevărat,  că  în  decursul  timpurilor  au  existat  la  diferite 
popoare  şi  ateişti,  dar  această  împrejurare  nu  răstoarnă  făptui  uni¬ 
versalităţii  religiunii,  precum  excepţiunea  nu  răstoarnă,  ci  întăreşte 
regula  generală.  Numărul  ateiştilor,  diferit  după  timpuri  şi  împre¬ 
jurări,  a  fost  totdeaunea  disparent  faţă  cu  mulţimea  covârşitoare 
a  celor  credincioşi.  Privit  în  lumina  universalităţii  religiunii,  ate- 
izmul  nu  este  altceva,  decât  o  decadenţă  dela  firea  general-orne- 

tiească,  o  degradare  a  îiinţii  omului.  Dacă  se  zice  şi  dacă  este 
adevărat  ce  se  zice,  că  mai  ales  astăzi  ar  exista  mulţi  ateişti  la 
popoarele  civilizate,  apoi  este  aceasta  o  dovadă,  că  în  cultura  ace¬ 
stor  popoare  există  ceva  bolnav  şi  putred,  pentrucă  ateizmul,  după 
cum  istoria  ne  învaţă,  a  fost  totdeauna  semn  de  putrejune  în  vieaţa 
societăţii.  Şi  într’adevăr,  nici  astăzi  nu  paradează  gânditorii  serioşi 
cu  titlul  de  ateişti,  ci  acei  pseudo-culţi  gravi  sau  semidocţi  îngâm¬ 
faţi,  cari  socotesc  necredinţa  ca  o  calitate  indispenzabilă  a  omului 
cult.  Pe  acest  soiu  de  « ateişti  de  modă »  cum  bine  li-s’a  zis,  să 
nu-i  întrebi  nici  când  despre  motivele  necredinţei  ior,  fiindcă  n’au 
motive,  cum  în  genere  n’au  nici  un  fond  serios.  Cunoştinţele  şi 
toată  cultura  ce  s’a  lipit  de  ei,  a  rămas  şi  mai  departe  numai  o 
spoială,  un  element  străin,  fiindcă  n’au  fost  în  stare  să  o  asimi¬ 
leze  sufleteşte.  Nu  cultura  adevărată,  nici  ştiinţa  este  cauza  necre¬ 
dinţei  şi  a  indiferentismului  religios,  de  care  pătimeşte  în  mare 
parte  societatea  zilelor  noastre,  ci  lipsa  de  cultură  şi  de  ştiinţă, 
lipsa  de  convingeri  întemeiate. 

Numărul  ateiştilor  din  şirurile  bărbaţilor  de  ştiinţă  ai  tuturor 
vremilor  este  foarte  mic,  pentrucă  ateizmul  în  sine,  ori  din  care  punct 
de  vedere  l’am  privi,  ne  apare  ca  o  concepţie  îngustă  şi  perversă, 
care  nu  este  în  stare  să  mulţămească  pe  un  adevărat  bărbat  de 
ştiinţă. 

Dacă  înţelegem  sub  ateizm  numai  negaţiunea  existenţii  lui  Du¬ 
mnezeu  ca  ultima  cauză  a  lumii,  atunci  numărăm  şi  materiali  mul 
la  categoria  ateizmului.  Materializmul,  care  declară  materia  ca  ul¬ 
tima  şi  singura  cauză  a  existenţii  întregi,  este  însă  o  concepţie  în¬ 
gustă,  fiindcă  îi  lipseşte  puterea  de  a  distinge  Eternul  şi  Absolutul  de 
cea  ce  este  contingent  şi  vremelnic,  îi  lipseşte  de  altă  parte  şi  acea 
lumină  spirituală  de  a  întrevedea  urmele  Absolutului  în  lumea  cea 
trecătoare.  Ateizmul  materialist  nu  poate  explica,  nici  mulţumi  nizu- 
inţeîe  ideale  ale  omului,  ci  avizează  pe  om  la  o  vieaţă  curat  mate¬ 
rială,  lipsită  de  ideale  şi  supusă  aceloraşi  legi  mechariice,  cari  diri¬ 
jează  materia:  el  nimiceşte  personalitatea  omului. 

Dacă  înţelegem  sub  ateizm  negaţiunea  oricărui  princip  absolut, 
a  oricărei  cauze  ultime  a  existenţii,  atunci  avem  a  face  cu  ateiz¬ 
mul  pur.  Acest  fel  al  ateizmului  denoată  nu  numai  o  mare  super¬ 
ficialitate,  ci  deadreptul  o  tâmpire  şi  o  sistare  a  gândirii,  pentrucă 
stimulul  cauzalităţii  este  atât  de  puternic,  încât  îl  sileşte  pe  fiecare 

om  să  afle  un  răspuns  la  întrebarea  după  cauza  ultimă  şi  ţinta 
finală  a  existenţii,  care  întrebare  îl  priveşte  mai  deaproape  decât  ori¬ 
care  alta.  La  răspunsul  plin  de  resignaţiune :  ignoramus  nu  se  poate 
opri  raţiunea  omului,  de  acea  ateizmul  pur  este  aproape  imposibil. 

Astfel  stând  lucrul,  ateizmul  cu  numărul  de  tot  neînsemnat  al 
aderenţilor  săi  şi  cu  inferioritatea  concepţiilor  sale,  nu  se  poate  so¬ 
coti  ca  o  instanţă  împotriva  universalităţii  religiunii.  Religiunea  este 
şi  rămâne  un  fenomen  universal,  un  bun  comun  şi  o  putere  de  vieaţă 
a  omenirii  tuturor  timpurilor  şi  a  tuturor  locurilor,  iar  ateizmul  va 
purta  totdeauna  pecetea  păcatului  împotriva  lui  Dumnezeu,  împo¬ 
triva  firii  omului  şi  împotriva  societăţii  omeneşti. 

Sprijiniţi  pe  faptul  universalităţii  şi  al  importanţei  religiunii,  care 
ne  dovedeşte,  că  religiunea  este  atât  de  strâns  legată  de  sufletul 
omului,  încât  omul  n’a  putut  exista  niciodată  fără  ea,  îndrăznim 
a  susţinea  cu  toată  încrederea,  că  numai  acea  concepţiune  despre 
lame  si  vieaţă ,  care  nu  se  va  îndepărta  dela  credinţa  religioasă \,  ci 
va  primi  de  centru  al  său  pe  Dumnezeu,  va  corespunde  firii  ome¬ 
neşti  şi,  în  urmare,  va  putea  câştiga  şi  mulţămi  sufletul  omenesc  cu 
toate  trebuinţele  şi  nizuinţele  sale.  Numai  concepţiunea  teocentrică 
este  în  stare  să  facă  filozofia  fructiferă  pentru  vieaţa  omenească. 
Aceasta  este  o  mare  învăţătură  a  istoriei  omenirii,  învăţătură  care 
se  va  răsbuna  asupra  tuturor  celor  ce  nu  o  iau  în  seamă,  cu  cea  mai 
amară  pedeapsă  a  istoriei:  uitarea. 

Dr.  Nicolae  Bălan. 


DIN  GREUTĂŢILE  VIEŢII  PASTORALE. 

Chemat  este  preotul  a  conduce  şi  a  guverna  întreagă  vieaţa 
sufletească  a  poporului  încredinţat  îngrijirii  sale  pastorale,  în  spi¬ 
ritul  evangeliei  şi  al  doctrinei  bisericei  Domnului.  Iar  arta  de  a 
guverna  sufletul  omenesc  este  din  cele  mai  grele. 

Asupra  sufletului  omului  influinţiază,  cu  putere  hotărîtoare,  o 
mulţime  de  factori  şi  împrejurări :  casa  părintească  şi  vederile,  de 
care  se  conduce  acest  sanctuar  în  timpul,  cât  cineva  se  creşte  tn- 
tr’ânsul;  şcoala  şi  vederile  de  care  este  ea  condusă  după  vremi ; 
situaţiunea,  în  care  se  găseşte  cineva  în  stadiul  de  trecere  din 
vieaţa  copilărească  la  stadiul  de  adult  şi  la  starea  bărbăţiei;  ve- 

denie,  de  cari  este  condusă  lumea  în  timpul,  când  cineva  ca  bărbat 
întră  în  vieaţă;  bunăstarea  materială,  lipsele  şi  neajunsurile  vieţii 
şi  peste  tot  ceeace  observă  şi  întâlneşte  omul  în  cursul  vieţii  sale. 

Toţi  aceşti  factori  şi  toate  aceste  împrejurări  sunt  timpuri, 
când  pot  să  fie  favorabile  dezvoltării  sufletului  omenesc  în  direc¬ 
ţiunea  şi  în  spiritul  evangeliei  Domnului;  dar  pot  să  fie  şi  nefa¬ 
vorabile,  precum,  durere,  este  aceasta  în  timpul  nostru.  Şi  nu  unui 
preot  i-s’a  putut  întâmpla,  ca  să  se  găsească  singur-singurel  în  ob¬ 
ştea  creştinească,  agrul  sfânt  al  Domnului,  reprezentând  ideile  şi 
spiritul  evangelic. 

In  o  astfel  de  situaţiune  găsindu-se  preotul,  ni-se  impune  de 
sine  întrebarea,  că  oare  mai  poate  satisface  misiunii  luate  asupra 
sa,  —  ori  nu? 

Răspunsul  este  dat  în  trecutul  creştinizmului  de  aproape  două 
mii  de  ani.  Creştinizmul  şi-a  început  vieaţa  şi  activitatea  într’un 
timp,  când  o  întreagă  lume  se  găsia  pe  povârnişul  unei  decaditiţe 
în  ale  moravurilor,  de  care  chiar  timpul  nostru,  destul  de  adânc 
înaintat  pe  povârnişul  acesta,  nu-şi  poate  face  idee.  Cu  toate  ace¬ 
stea  crucea  şi  evangelia  Domnului  în  acest  timp  de  decadinţă, 
prin  vrednicii  bărbaţi  ai  bisericei,  s’au  ridicat  la  o  înălţime  de  unde 
au  fost  văzute,  simţite  şi  adoptate  de  toate  marginile  pământului. 

Statul  cel  puternic  al  Romei,  cei  falnice  de  odinioară,  decă¬ 
zute  în  noroiul  păcatelor  sub  influinţa  păgânizmului  în  apunere, 
se  închină  crucii  şi  evangeliei  Domnului ;  lumea  se  reformează 
prin  învăţăturile  aduse  din  ceruri  de  Domnul  cerului  şi  al  pă¬ 
mântului. 

Care  este  izvorul  acestei  reforme,  produse  prin  vieaţa  şi  ac¬ 
tivitatea  învăţăceilor  Celui  răstignit  pe  cruce? 

Este  inspiraţiunea  dumnezeiască,  adusă  din  cer  pe  pământ, 
este  vieaţa  şi  activitatea  acestor  vrednici  bărbaţi  în  spiritul  evan¬ 
geliei  şi  al  inspiraţiunei,  cu  care  cerul  i-a  înzestrat,  —  şi  în  acelaş 
timp  este  faptul  vecinie  notorie,  că  —  da  —  sufletul  omului  şi 
al  popoarelor  se  poate  conduce  şi  guverna  în  spirit  creştinesc 
atunci,  când  bărbaţii  cei  chemaţi  la  conducere  sunt  însufleţiţi  în 
vieaţa  şi  faptele  lor  de  acest  spirit  dumnezeesc  întru  împlinirea 
misiunii  lor. 

Vechiu  ca  timpul  este  adevărul,  că  nici  o  situaţiune  în  lume 
nu  este  atât  de  grea  pentru  omul  cu  minte  luminată  în  spiritul 


14 


evangeliei,  ca  să  nu  poată  găsi  mijloacele  sigure  prin  cari  să  iasă 
dintr’ânsa,  să  delăture  orice  neajuns  şi  năcaz,  să-şi  ia  avânt  şi  să 
meargă  înainte. 

Premiţând  acestea  ne  întoarcem  cu  deosebire  la  preotul  tinăr 
din  satul  cel  dintâi  şi  cel  din  urmă,  care  eşit  din  şcoala  teologică 
cu  ideale,  cu  însufleţire,  cu  iubire  de  biserică  şi  de  neam,  în 
faţa  situaţiunei,  în  care  se  poate  găsi  în  mijlocul  credincioşilor 
săi,  este  expus  să  creadă,  că  nu  mai  este  capabil  de  a  satisface 
cu  succes  chemării  sale  pastorale. 

Acesta  este  studiul  cel  mai  greu,  este  examenul  puterii  de 
vieaţă,  este  peatra  menită  a  cunoaşte  şi  a  distinge  pe  fiitorul  preot 
şi  slujitor  al  altarului,  —  dar  în  acelaş  tirnp  este  începutul  cre¬ 
şterii,  ai  desvoltării  adevăratului  păstor  sufletesc. 

Pe  baza  unei  experinţe  îndelungate  pe  terenul  acesta  riscăm 
a  enunţa,  că  preotul  bun  atunci  începe  a  se  creşte  pe  sine,  când 
întră  în  parohie.  In  momentul  acesta  i-se  ivesc  şi  i-se  înfăţişează 
o  mulţime  de  greutăţi  şi  neajunsuri,  multă  stricăciune  internă,  multă 
înstrăinare  de  Dumnezeu  şi  de  biserică,  multă  păgânătate  şi  —  ce 
e  mai  mult,  decât  acestea  —  multă  necredinţă. 

In  faţa  greutăţilor  şi  a  neajunsurilor,  pe  care  le  întimpinăm 
noi  preoţii,  avem  o  puternică  armă:  este  răbdarea  şi  îndelunga 
răbdare,  pe  care  ne-a  propagt-o,  prin  cuvânt  şi  faptă,  Domnul 
Cerului  şi  al  pământului. 

în  faţa  stricăciunii  şi  a  altor  scăderi  din  popor,  care  le  întâlnim 
aproape  la  fiecare  pas,  simţim  o  mândrie  sufletească,  când  prin 
studiul  sfintelor  scripturi  şi  prin  înălţarea  minţii  şi  a  inimii  noa¬ 
stre  cătră  Dumnezeu  suntem  în  stare  să  ne  însuşim  înţelepciunea 
dumnezeiască ,  singura  podoabă  şi  mulţămire  a  preotului,  cu  care 
înarmaţi  vom  putea  să  ne  ridicăm  peste  orice  greutăţi. 

Iar  în  faţa  necredinţei  Dumnezeu  a  voit,  ca  să  putem  impune 
poporului  prin  credinţa  noastră. 

Răbdarea,  înţelepciunea  cea  de  sus  şi  credinţa  puternică  în 
adevărurile  vecinie  neînşelătoare  ale  evangeliei  sunt  arme  sigure, 
cu  care  putem  lupta  cu  deplin  succes  în  arta  de  a  conduce  şi  gu¬ 
verna  sufletul  poporului.  Puterea  acestor  arme  se  potenţează  şi  o 
potenţează  preotul  conştiu  de  chemarea  sa,  prin  continuu  şi  ne¬ 
întrerupt  studiu  teoretic  şi  practic.  învăţăm  din  sfintele  scripturi 
şi  din  scrierile  sfinţilor  părinţi  şi  în  acelaş  timp  observăm  şi  stu- 


15 


diem  virtuţile  şi  scăderile  poporului ;  pentruca  prin  tact  şi  zel  pa¬ 
storal,  prin  răbdare  şi  prin  neobosită  activitate  pastorală  să-i  putem 
îndrepta  privirile  poporului  spre  cer,  lucrând  neîncetat,  ca  voinţa 
lui  Dumnezeu  să  devină  singură  stăpână  peste  modul  de  gândire 
şi  acţiune  al  credincioşilor. 

Este  grea  şi  în  adevăr  întrece  puterile  unui  om  manuarea  artei 
de  a  guverna  sufletul  omenesc. 

în  punctul  acesta  însă  ajutorul  şi  sprijinul  întru  realizarea  che¬ 
mării  noastre  preoţeşti  ni-1  dă  faptul,  că  precum  odinioară  apo¬ 
stolii  şi  învăţăceii  Domnului  au  săvârşit  lucrările  mari,  depuse  pe 
umerii  lor  din  voinţa  lui  Dumnezeu,  tocmai  aşa  ne  simţim  şi  stă¬ 
ruim  a  ne  simţi  şi  noi  inspiraţi  de  aceiaş  putere  dumnezeiască,  re¬ 
vărsată  asupra  noastră  prin  dumnezeescul  dar  al  preoţiei.  Precum 
odinioară  în  limbi  de  foc  s’a  pogorît  darul  Duhului  sfânt  asupra 
apostolilor,  aşa  ne  sună  şi  nouă  preoţilor,  vecinicile  cuvinte  ale 
Mântuitoriului  dela  Ioan  evangelistu! :  «Eu  sunt  viţa  şi  voi  mlădi- 
ţele...» 

Domnul  este,  care  lucrează  prin  noi  în  sufletul  poporului;  pre¬ 
otul  este  numai  organul  viu  şi  văzut,  prin  care  Domnul  propagă 
credincioşilor  doctrina  cerului,  pentra  ca  aceştia,  trăind  o  vieaţă  pe 
pământ  după  doctrina  aceasta,  să-şi  poată  realiza  bunăstarea  ior 
vremelnică  şi  vecinică. 

Darul  dumnezeesc  al  preoţiei  este  forţa  principală  a  noastră. 
Amintind  acest  adevăr  istoric,  bazat  pe  revelaţiunea  divină  şi  pe 
vieaţa  bisericească  de  aproape  două  mii  de  ani  —  reasumăm  cele 
expuse  în  următoarele: 

Greutăţi  multe  întâmpină  preotul  în  exerciţiul  chemării  sale 
pastorale,  pentruca  precum  odinioară  Mântuitoriul  a  zis:  —  «Eu 
nu  sunt  din  lume-*  -  -  tocmai  aşa  fiecare  preot  este  expus  a  veni 
şi  de  fapt  vine  în  contrazicere  cu  ideile,  ce  stăpânesc  lumea  după 
vremi. 

Dar  toate  aceste  greutăţi  preotul  le  poate  înfrânge  şi  birui 
atunci,  când  va  fi  armat  cu  îndelungă  răbdare,  când  va  stărui  a-şi 
însuşi  prin  studiu,  rneditare  şi  prin  rugăciune  neîntreruptă  înţelep¬ 
ciunea  cea  de  sus,  şi  mai  cu  seamă,  când  în  fiecare  moment  va  fi 
conştiu  şi  însufleţit  de  sublimitatea  dumnezeescului  dar  al  preoţiei. 

Augnstin  Hamsea. 

CRITICA  BIBLICĂ  MAI  ÎNALTĂ. 

(Expunere  isiorică). 

Sfânta  Scriptură  a  Testamentului  vechiu  conţine  descoperirea 
dumnezeiască,  care  a  pregătit  venirea  Mântuitorului  pentru  elibe¬ 
rarea  neamului  omenesc  de  sub  jugul  păcatului  strămoşesc.  Sfânta 
Scriptură  este  scrisă  pe  baza  inspiraţiunei  dumnezeeşti.  Aceasta 
este  o  învăţătură  de  credinţă  pe  care  a  mârturisit-o  biserica  tot¬ 
deauna  pe  temeiul  Sf.  Scripturi  şi  al  tradiţiunei.  Veacuri  dearândul 
cărţile  Sfintei  Scripturi  au  fost  recunoscute  ca  canonice,  adecă 
inspirate,  iar  adevărurile  şi  principiile  depuse  în  ele  în  scris,  au 
■servit  ca  normă  şi  îndreptare  pentru  vieaţa  omenimei.  Abia  în 
evul  nou  au  început  unii  a  dubita  în  cele  scrise  în  Sfânta  Scrip¬ 
tură,  şi  a  trage  la  îndoială  valoarea  şi  autenticitatea  ei. 

In  secolul  al  XVIII-Iea  şi  mai  ales  în  al  XlX-lea  o  mulţime 
din  bărbaţii  cei  mai  aleşi  ai  ştiinţei  s’au  ocupat  cu  biblia  şi  mai 
ales  cu  Testamentul  vechiu.  Anză  la  aceasta  au  dat  descoperirile 
mai  nouă,  cari  s’au  făcut  pe  terenul  istoriei  universale,  ştiinţei 
naturale,  şi  mai  ales  rezultatele  desgropărilor  şi  cercetărilor  arche- 
ologice  mai  nouă,  din  Asiria,  Babilon  şi  Egipet.  Prin  cercetările 
aceste  făcute  cu  chibzuială,  pricepere  şi  temeinicie  s’au  scos  la 
iveală  o  mulţime  de  lucruri  nouă.  Ce  priveşte  folosul  rezultatelor 
obţinute  sunt  diferite  păreri.  Unii  dintre  învăţaţi  susţin,  că  rezul¬ 
tatele  cercetărilor  şi  scrutărilor  acestora  desavuiază  şi  nimicesc  cele 
susţinute  şi  scrise  în  biblie,  arătându-le  ca  neadevărate  şi  neisto¬ 
rice.  Alţii  susţin,  că  întreg  conţinutul  Sfintei  Scripturi  să  întăreşte 
şi  adevereşte  tot  mai  mult  prin  descoperirile  mai  nouă. 

Ivindu-se  discuţii  şi  polemii  literare,  Sfânta  Scriptură  a  fost 
supusă  unei  critice  temeinice,  cercetându-se  originea,  autenticitatea, 
cuprinsul,  intregitatea,  caracterul,  limba  şi  textul  singuraticilor  cărţi. 
Am  putea  susţinea,  că  savanţii  secolilor  trecuţi  şi  ai  timpului  pre¬ 
zent,  cu  nici  o  carte  din  literatura  profană  întreagă,  nu  s’au  ocupat 
atâta,  ca  şi  cu  biblia.  Lucrarea  aceasta  a  bărbaţilor  literaţi  să  nu¬ 
meşte  critica  biblică. 

Critica  biblică  a  câştigat  teren  între  laici  şi  mulţi  bărbaţi  de 
ştiinţă  au  început  a  se  ocupa  dinadins  cu  studiarea  Sfintei  Scip- 
turi,  voind  să  afle  adevărul:  cine,  cum,  când  şi  cu  ce  scop  s’au 
scris  singuraticele  cărţi  ale  bibliei,  şi  dc  le  avem  noi  aşa,  precum 
au  eşit  ele  din  mâna  autorului. 


Pe  timpul  sfinţilor  părinţi  şi  în  secolii  primi  ai  creştinizmului 
toate  cărţile  canonice  ale  Sfintei  Scripturi  s’au  primit  ca  sfinte  şi 
inspirate  de  Dumnezeu.  Ca  autori  ai  cărţilor  Testamentului  vechiu 
a  primit  şi  considerat  biserica  creştină  pe  aceia,  pe  cari  i-a  sus¬ 
ţinut  tradiţia  şi  oiserica  jidovilor.  De  carte  sfântă  şi  scrisă  cu 
ajutor  dumnezeesc  a  fost  considerată  biblia  şi  din  partea  sinoa¬ 
delor  ecumenice  şi  a  întregii  obşti  creştine,  până  prin  secolul 
XVI.  Acum  se  ivesc  pentru  prima  oară  îndoeli  în  privinţa  ori- 
ginei  şi  inspiraţiunei  Sfintei  Scripturi. 

Protestantizmul  la  începutul  său  a  susţinut  inspiraţiunea  dum¬ 
nezeiască  a  cărţilor  sfinte,  ba  unii  dintre  literaţii  protestanţi  au 
eschis  orice  critică  referitoare  la  biblie;  cum  au  fost  Buxdorf  (tatăl 
şi  fiul)  în  secolul  XVIII.  Cu  timpul  însă  tocmai  in  biserica  pro¬ 
testantă  s’au  ivit  cei  dintâi  bărbaţi,  cari  susţinând  păreri  şi  hipo- 
teze  felurite,  au  început  a  dubita  în  valoarea  şi  adeveritatea  celor 
cuprinse  şi  expuse  în  cărţile  sfinte. 

Mai  întâi  au  atacat  cărţile  lui  Moisi,  negândule  originea  mo¬ 
zaică  şi  adjeveritatea  cuprinsului.  Unul  dintre  cei  dintâi  care  a  făcut-o 
aceasta  a  fost  Andreas  Rudolf  Bodenstein,  alias  Karhtadt,  în  car¬ 
tea  sa  «Libellus  canonicis  scripturis»  (Wittenberg  1520).  El  zicea, 
că  s’ar  putea  trage  la  îndoială,  dacă  a  scris  Moisi  cele  5  cărţi, 
cari  poartă  numele  lui,  —  numite  de  altfel  şi  Pentatcuchul,  sauTora 
lui  Moisi ! 

Iar  Lather  zicea:  «Ce  este?  sau  ce  are  a  face,  dacă  nu  Moisi  a 
scris  pentateuchul?» 

Scrierile  contrare  Sftei  Scripturi  şi  atacurile  contra  singurati¬ 
celor  cărţi  ale  bibliei  au  devenit  tot  mai  vehemente,  şi  unii  au  în¬ 
ceput  cu  timpul  a  contesta  cu  totul  inspiraţiunea  divină  a  cărţilor 
sfinte.  Anză  la  aceasta  s’a  dat  mai  ales  prin  desvoltarea  filozofiei 
şi  a  feluritelor  sisteme  religioase. 

Pe  Ia  1051  Tomas  Hobbes,  deistul  englez,  în  cartea  sa  «Le¬ 
viatan»,  a  pus  ipoteza  şi  principiul  primit  de  o  mulţime  de  aderenţi 
ai  săi,  ca  timpul  ^crierii  şi  redactării  oricărei  cărţi  din  Sfânta  Scrip¬ 
tură  trebue  scos  din  cuprinsul  şi  din  însaş  cartea  respectivă,  prin 
o  analiză  critică  temeinică.  Issak  Peyrere  la  1655  şi  Baruch  Spi- 
nozza  la  1670  neagă  autenticitatea  cărţilor  Sfintei  Scripturi.  Spi- 
nozza  neagă  orice  fel  de  descoperire  dumnezeească,  minunile,  pro¬ 
feţiile,  inspiraţiunea  dumnezeească,  totodată  neagă  şi  existenţa  cano- 

nului  Sfintei  Scripturi  a  Testamentului  vechiu  înainte  de  anul  200 
a.  Christos. 

Pe  lângă  principiul  Iui  Hobbes  s’a  mai  ivit  şi  pricipiul  evo- 
luţionismului  religios  susţinut  de  David  Hume ,  (în  seci.  XVIII). 

filozof  sceptic  şi  indiferentist  —  în  scrierea  sa  Natural  history 
of  religion London  1875.  Prin  scrierea  aceasta  dânsul  a  atras 
atenţia  criticilor. 

Evoluţionizmul  lui  Hume  e,  că  formele  cele  mai  înaite  ale  reli- 
giunii,  cum  e  monoteizmul,  s’au  desvoltat  din  formele  cele  mai  in¬ 
ferioare,  cum  e  politeizmul.  Sistemul  evoluţionizmului  s’a  introdus 
mai  ales  pentru  a  putea  trage  la  îndoială  cuprinsul  religios  al  Pen- 
tateuchului.  (A  fost  combătut  de  Richard  Hurd,  arhiepiscop  în  Can- 
terbury,  1785). 

Deizmul  englez  şi  raţionalizmul  francez  află  aderenţi  la  cate¬ 
drele  universitare  din  Germania.  Sistemele  aceste  sunt  apoi  intro¬ 
duse  şi  în  biserica  protestantă,  şi  află  reprezentanţi  aleşi  în  Semler 
şi  Lessing,  cari  prin  scrierile  lor  fac  intrarea  acestor  sisteme  în  lite- 
tura  teologică  germană. 

Semler,  prin  scrierea:  «Abhandlungen  von  freier  Untersuchung 
des  Canons»,  Lessing  prin  edarea  lucrărilor  lui  Reimarus,  dar  mai  ales 
prin  scrierile  sale:  «Gedanken  uber  die  Herrenhutter»,  şi  -<Christeri- 
tum  der  Vernunft». 

Aceşti  doi  scriitori  prin  activitatea  lor  literară,  dimpreună  cu 
toţi  aderenţii  lor,  au  căutat  să  dovedească,  că  biblia  nu  cuprinde  în 
sine  descoperirea  dumnezeească;  nu  are  defel  caracter  suprana¬ 
tural,  ci  e  o  lucrare  pur  omenească  şi  poate  nici  chiar  cinstită  lu¬ 
crare  ci  cu  scop  rău  şi  intenţionat  scrisă  de  mai  mulţi  autori,  cari 
ar  fi  voit  prin  scrierile  lor  să  seducă  lumea.  Mai  ales  Pentateuchului 
voiau  să-i  atribue  aceste  păreri,  zicând:  că  cele  5  cărţi  ale  lui  Moisi 
(Tora),  nu  sunt  o  carte  de  istorie  religioasă,  ci  o  carte  tendenţi¬ 
oasă  -  pessima  sorte. 

lvindu-se  cu  timpul  o  mulţime  de  păreri  contrare  Sfintei  Scrip¬ 
turi,  literaţii  laici  şi  profani  au  introdus  metodul  istoric-critic,  aplicat 
pănâ  acuma  numai  la  literatura  profană,  şi  la  cărţile  Sfintei  Scripturi 
şi  au  început  a  le  analiza  şi  critica  după  metodul  acesta.  Urmarea 
naturală  este,  că  şcoala  criticilor  de  când  s’a  întemeiat,  lucrează 
mereu  cu  deosebit  zel,  casă  dovedească,  că  toate  minunile  şi  faptele 
extraordinare,  cele  scrise  în  Sfânta  Scriptură  sunt  explicabile,  ca  în- 

tâmpiate  pe  cale  naturală;  iar  descoperire  şi  inspiraţiune  Dumneze- 
ească  nu  există. 

In  sec.  XIX  criticii  raţionalişti,  pentru  susţinerea  hipotezelor 
lor,  au  încercat  să  disconipunâ  singuraticile  cărţi  ale  Sfintei  Scrip¬ 
turi  în  acele  părţi,  din  cari  susţineau  dânşii  că  ar  fi  fost  com¬ 
puse  cărţile  acestea  succesive.  Mai  ales  au  făcut-o  aceasta  cu  Tora 
lui  Moisi,  mergând,  după  cum  ne  spune  Hopfl,  pană  Ia  marginea 
posibilităţii. 

Cercetările  istorice  şi  cele  archeologice  au  scos  la  lumină  o 
mulţime  de  documente  şi  izvoare  valoroase,  cari  după  părerea  uni¬ 
laterală  a  unor  critici,  ar  raporta  aproape  aceiaşi,  ce  spune  biblia, 
dar  rapoartele  acestea,  numite  rapoarte  paralele,  prin  abaterile  lor 
dovedesc,  că  cele  scrise  în  Sfânta  Scriptură,  şi  mai  ales  cele 
scrise  în  cărţile  lui  Moisi,  nu  sunt  raportate  corect  şi  istoric,  ci 
tendenţios.  Aceasta  s’ar  putea  dovedi  prin  analiză  critică.  Din 
documentele  şi  monumentele  aflate,  precum  şi  cu  ajutorul  istoriei 
religiunilor,  voiesc  criticii  să  dovedească,  că  totaceiaş  desvoltare  pa¬ 
ralelă  a  religiunii  o  găsim  în  istoria  tuturor  religiunilor,  ca  şi  ia  reli- 
giunea  revelaţiunei  expusă  în  Sfânta  Scriptură.  Tot  aşa  susţin 
criticii,  că  scrutările  şi  cercetările  din  toţi  ramii  ştiinţelor  în  mare 
parte,  sunt  în  vădită  contrazicere  cu  cele  expuse  în  Scriptură. 

Unii  dintre  critici,  neadmiţând  nici  un  fel  de  ajutor  suprana¬ 
tural  la  scrierea  bibliei,  nu  admit  nici  inspiraţie,  nici  descoperire 
Dumnezeească ;  ba  raţionaliştii  nici  nu  se  mai  ocupă  cu  critica  bi¬ 
bliei,  ci  au  trecut  peste  ea  la  ordinea  zilei.  Iar  în  timpul  actual,  după 
cum  ne  spune  Fouck,  întrebarea  criticei  biblice  există  numai  pentru 
scrutătorii  şi  cercetătorii  religioşi,  mai  ales  pentru  teologi,  căci 
raţionaliştii,  cari  ar  voi  să  monopolizeze  ştiinţa  pentru  sine,  nu  ţin 
de  demn  a  se  ocupa  cu  lucruri,  cari  trec  peste  raţiunea  naturală, 
lucruri  supranaturale,  cari  nici  nu  pot  exista. 

Am  zis  mai  sus,  că  critica  biblică  s’a  ocupat  mai  mult  cu  cele 
5.  cărţi  ale  lui  Moisi,  cari  sunt  baza  testamentului  vechiu.  Iar  dacă 
dânşii  pot  clătina  baza,  atunci  se  clatină  întreaga  Sfânta  Scriptură. 

Ca  începătorul  cercetării  izvoarelor  din  cari  s’au  compus  căr¬ 
ţile  lui  Moisi  să  scoa te  Jean  Astruc,  pe  la  1753,  deşi  deja  înaintea 
lui  sa  susţinut  hipoteza  lui  de  Vitringcr,  şi  anume  ipoteza,  că  Moisi 
la  compunerea  cărţilor  sale  a  folosit  mai  multe  izvoare  vechi. 
Astruc  a  susţinut  că  izvoarele  din  cari  s’a  compus  Tora  sau  Pen- 

tateuchul  nu  au  fost  prelucrate  de  autor,  ci  mai  mult  compilate  sau 
compuse  fără  de  nici  un  fel  de  schimbare  esenţială.  - —  A  căutat 
să  separeze  izvoarele  de  olaltă,  bazându-se  pe  numirile  de  «Jeli ova» 
si  «Elohim»,  cari  obvin  alternativ  folosite  la  Moisi.  Izvoarele  ace* 
stea  le  numesc  criticii,  Iehovist  (1.)  şi  Elohist  (E.)  —  Pc  lângă  Ieho- 
vist  şi  Elohist  au  mai  folosit  Moisi  încă  şi  alte  10  izvoare,  dar  nu 
mai  puţin  ca  pe  celelalte  două.  Din  aceste  izvoare,  aşezându-le  şi 
întocmindu-le  în  rând,  ar  fi  redactat  Moisi  cele  5  cărţi  ale  sale. 
(Strack:  Einleitung  in  d.  A.  T.  pg.  29.)  —  Hipoteza  Iui  Astruc  a 
aflat  aderenţi  abia  dupăce  a  eşit  Eihorn  în  public  cu  părerile  sale. 

Eihorn  a  făcut  cercetări  independente  de  alţi  critici  şi  pe  la  1779 
a  publicat  rezultatul  cercetărilor  sale  (Historisch  Kritische  Einleitung 
in  d.  A.  T.,  Leipzig  1880),  că  pe  lângă  folosirea  vădită  a  celor  2 
izvoare  E.  şi  1.  în  cărţile  lui  Moisi  mai  e  şi  o  evidentă  deosebire 
a  stilului  şi  a  caracterului  limbei.  La  început  a  admis  originea  curat 
mozaică  a  Pentateuchului,  mai  târziu  însă  a  contestat-o,  susţinând, 
că  cele  4  cărţi  din  urmă  ale  Iui  Moisi  au  de  autor  în  parte  pe 
Moisi,  în  parte  pe  unii  din  contemporanii  lui.  Timpul  redactării 
cărţii  e  între  losua  şi  Samuil,  şi  nu  timpul  lui  Moisi. 

La  1806  De  Welle,  în  «Beitrâge  zur  Einleitung  ins  A.  Test.», 
ca  întemeietor  a!  criticei  realiste,  susţinea,  că  Deuteronomul  sau 
a  IV-a  carte  a  lui  Moisi,  diferă  cu  totul  de  celelalte  cărţi.  (El  a  pus 
întrebarea :  că  oare  este  raportul  făcut  în  cărţile  lui  Moisi  istoric, 
sau  chiar  poate  fi  numit  istoric). 

Franz  Bleck,  în:  «Biblisch  exegetisches  Repertorium»,  a  iui 
Rosemiiller,  (§  3,  pagina  44,  1822),  susţinea,  că  nu  poate  să  sc 
sfârşească  Tora  cu  moartea  lui  Moisi,  ci  şi  cartea  losua  e  o  parte 
întregitoare  a  cărţilor  lui  Moisi.  Aceasta  e  hipoteza  H exale  licitului, 
sau  a  celor  6  cărţi. 

H.  Ewaldt,  în  «Teologiche  Studien  und  Kritiken»  (1831),  voia 
să  dovedească,  că  1.  şi  E.  au  servit  ca  izvor  pentru  toate  cele  5 
cărţi  ale  lui  Moisi,  şi  nu  numai  la  Geneză  sau  Facere.  Friedrich 
Tuch  (în  Comentar  iiber  die  Genesis,  1838),  susţine,  că  urmele  co- 
dicelui  elohist  se  văd  şi  în  cartea  losua. 

Karl  David  Ilgeti  (Urkunden  des  Jerusalemischen  Tempel- 
archivs  in  ihrer  Urgestalt,  Halle,  1798,  pag.  510)  susţine  compu¬ 
nerea  Genesei  din  17  izvoard  independente  şi  redactate  de  3  au- 
ori  diferiţi,  2  Elohişti  şi  1  Iehovist.  llgen,  —  după  cum  ne  arată 

Strack,  —  pentru  a  dovedi  cele  susţinute  în  hipoteza  sa,  a  schimbat 
textul  biblic  în  multe  locuri.  Din  cauza  aceasta  nici  nu  a  aflat 
mulţi  aderenţi. 

Pe  la  1855  H.  Hupfeld,  în  opul  său:  <  Die  Quellen  der  Ge- 
nesis,  und  die  Art  ihrer  Zusammensetzung»  (Berlin,  1853,  p.  224), 
bazat  pe  cercetările  făcute  de  el,  afirmă  despre  cartea  facerii,  că 
e  făcută  din  3  izvoare  istorice  independente:  2  izvoare  elohiste, 
—  unul  mai  vechiu,  codicele  preoţesc  (P.),  şi  unul  mai  nou  (E.),  — 
şi  un  izvor  iehovist.  Aceste  două  izvoare,  au  fost  folosite  de  un 
redactor,  fiind  insă  schimbate  şi  corectate  încâtva. 

Pe  la  finea  secolului  XIX,  critica  biblică  aproabă  şi  susţine 
5  izvoare,  din  cari  s’ar  fi  compus  cele  5  cărţi  ale  lui  Moisi. 

Izvoaiele  sunt: 

A)  1.  Codicele  compus  de  preoţi,  (P.), 

2.  Legea  sfinţilor  (H.),  numită  şi  legea  din  Sinai  (S.). 

3.  Elohistul  (E.). 

4.  lehovistul  (1.). 

5.  Deuteronomul  (D.). 

B)  Unele  părţi  din  cărţile  lui  Moisi  sunt  scoase  din  alte  iz¬ 
voare  şi  mai  vechi.  Părţile  aceste  ar  fi:  Decalogul,  sau  partea 
legăturii;  Exodos  20 — 23;  unele  părţi  poetice  (Gen.  49.  Exodos 
15,  Numerii  6,  24 — 26,  10,  35 — 36,  21 — 24;  Deuteronomion  32,  33). 

C)  Codicele  compus  de  preoţi  (P.).  ca  colecţiune  a  legilor  ce¬ 
remoniale  a  fost  completat  în  felurit  mod. 

D)  Deoparte  izvoarele  P.  şi  H.,  de  altă  parte  E.  şi  I.  stau 
mai  aproape  unul  de  altul,  considerând  limba  şi  expresiunile  sin¬ 
guratice  din  ele. 

Din  mulţimea  aceasta  de  hipoteze,  mai  ales  3  au  aflat  pri¬ 
mire,  şi  au  câştigat  valoare  şi  aderenţi.1 

I.  Hipoteza  fragmentelor,  susţinută  de  Alexandra  Gedes  (scot), 
care  zicea,  că  Pentateuchul  e  compilat  din  3  feluri  de  documente: 
antimozaice ,  mozaice  şi  postmozaice.  Părerea  aceasta  e  sprijinită 
de  5.  Vaier  (Comentar  iiber  den  Pentateueh,  Halle,  1802  —1805), 
5.  Berthold  (Historisch  kritische  Einleitung  in  sămmt.  kanon.  u. 
apocryph.  Schriften  des  A.  u.  N.  T.  Erlagen,  1812 — 19),  T.  Hart- 
mann  (Hist.  krit.  Forschungen,  liber  die  Bildung,  das  Zeitalter,  den 


'  Hopfl. :  „Gegenwărtiger  Stand  der  hoheren  Kritik". 

Plan  der  5  Biicher  Moses,  Rostrock  u.  Giîstrow,  1831).  Dovedind 
însă  Georg  Heitirich  August  Ewald ,  prin  scrierile  sale  referitoare 
la  Testamentul  vechiu,  că  Pentateuchul  e  o  carte,  care  vădeşte 
unitate  organică  şi  nu  poate  fi  compus  din  3  feluri  de  documente, 
s’a  formulat: 

II.  A  doua  hipoteză,  a  întregim \  având  reprezentanţi  pe  Fr. 
Bleck  (Einleitung  in  d.  A.  T.,  Berlin,  1860),  Rudolf  Stăhelin  (Krit. 
Untersuchungen  liber  die  Genesis,  Exodos,  Leviticus,  Numeri, 
Deuteronomion  u.  Iova,  Leipzig,  1857,  60,  61). 

Hipoteză  întregirei  recunoaşte  două  izvoare  a  cărţilor  lui  Moisi. 
Baza  şi  izvorul  principal  e  scrierea  sau  codicele  E.  (elohist)  scris 
de  un  preot  prin  secolul  XI  ori  X-lea.  Acesta  conţine  legea  origi¬ 
nală  a  lui  Moisi.  Dar  fiind  defectuos  şi  cu  lacune  a  trebuit  să 
fie  completat  sau  întregit  prin  codicele  lehovist. 

H.  Hupjeld  (Die  Quellen  Genesis  und  die  Art  ihrer  Zusam- 
mensetzung,  Berlin,  1853),  dovedind,  că  izvorul  principal  din  hipo- 
teza  aceasta  încă  este  compus  din  două  părţi,  sau  două  izvoare  sin¬ 
guratice,  unul  istoric,  profetic,  numit  elohist  şi  unul  legislatoric 
numit  scriere  preoţească,  (P.),  şi  pe  lângă  Hupfeld,  arătând  Th. 
Voldeke,  (în  «Untersuchung  zur  Kritik  des  Altcn  Bundes»,  Kiel, 
1869)  că  uricele  iehovist  nu  e  anume  compus  pentru  întregirea 
uricelui  Elohist,  ci  e  un  document  de  sine  stătător  şi  independent, 
s’a  formulat: 

a  IH-a  hipoteză  numită  hipoteză  cea  nouă  a  uricelor  sau  do¬ 
cumentelor,  sau  altfel  hipoteză  dezvoltării.  Conform  acestei  h ipo¬ 
teze:  Pentateuchul,  respective  hexateuchul  e  compus  din  patru 
izvoare  principale  diferite;  Iehovist,  Elohist,  Deuteronomion  şi  Co¬ 
dicele  preoţesc.  Pe  baze  ştientifice  a  întemeiat  hipoteză  aceasta 
Eduard  Reuss,  la  început  în  prelegeri  private,  apoi  în  scrierea  sa 
«Geschichte  der  heiligen  Schriften  des  alten  Testaments»,  (Halle, 
1881).  Reuss  deja  pe  la  1833  în  prelegerile  sale  private  accentua, 
că  cuprinsul  istoric  al  cărţilor  Judecători,  Samuii  şi  Regi,  stau  în 
contrazicere  cu  cele  istorisite  în  cărţile  lui  Moisi.  Legea  scrisă  a 
lui  Moisi  deci,  pe  timpul  scrierii  cărţilor  Judecători,  Regi  şi  Sa¬ 
muii,  încă  nu  au  existat.  Nici  chiar  profeţii  de  prin  secolul  VIII 
nu  au  cunoştinţă  despre  existenţa  codicelui  legilor  lui  Moisi.  Deu- 
teronomul  e  partea  cea  mai  veche  din  Pentateuch.  Cuprinsul 
cărţii  sau  mai  bine  zis  cartea  lui  Ezechil  e  mai  veche  decât  co- 

dificarca  legilor  rituale  şi  legilor  de  sfinţire  din  cartea  111  şi  IV  a 
lui  Moisi. 

Părerile  lui  Reuss  au  fost  combătute  de/C  H.  Graf,  carele  niai 
ales  prin  cercetările  sale  cultural-istorice  (Geschichtliche  Biicher 
des  A.  T.,  1866)  a  ajuns  la  rezultatul,  că  toată  legislaţiunea  levi- 
tică  îşi  are  originea  după  exilul  babilonic.  Augustin  Kayser  (Das 
vorexilische  Bucii  der  Urgeschichte  Israels  und  seine  Ervveiterungen, 
1878)  a  voit  pe  cale  Iiterar-istorică  să  adeverească  ca  întemeiată 
hipoteza  lui  Graf,  iar  Abraham  Knenen  caută  să  o  susţină  prin 
cercetările  critice  asupra  izvoarelor. 

Hipoteza  Reuss- Graf- Kayser,  a  fost  întemeiată  pe  baze  solide 
şi  lăţită  mai  mult  prin  Julius  Welhaiisen ,  care  prin  cercetările 
sale  temeinice,  referitoare  la  istoria  poporului  jidovesc  şi  la  Ve¬ 
chiul  Testament,  a  ridicat  hipoteza  la  mare  valoare  literară.  El  a 
expus-o  în  mod  foarte  ingenios,  plin  de  spirit  şi  într’o  formă  foarte 
atrăgătoare. 

Critica  modernă  din  toate  hipotezele  acestea  îşi  ia  două  afir- 
maţiuni  ca  bază:  /.  Deateronomion  e  trupina  cărţilor  lui  Moisi, 
2.  Legile  amănunţite  ale  cultului  şi  ale  sfinţirei,  cari  formează  a 
II,  III  şi  IV-a  carte  a  lui  Moisi  şi  depind  ezenţial  dela  legile  scrise 
în  cartea  lui  Ezechil,  sunt  compuse  şi  scris ucil  fixate  abia  pe  tim¬ 
pul  exilului  şi  după  exilul  babilonic. 

In  timpul  mai  nou  G.  Hoberg  (Moses  und  der  Pentateuch, 
1905,  p.  122)  susţine,  că  autorii  originali  ai  Deuteronomului  şi  ai 
codicelui  preoţesc  conştiu  şi  tendenţionat  au  introdus  în  cartea  lor 
lucruri  neadevărate,  ca  întâmplări  istorice.  De  ceva  valoare  literară 
şi  ca  istorii  curate  pot  fi  luate  maximum  istorisirile  din  codicii  ieho- 
vist  şi  elohist.  Dar  şi  aceştia  au  conţinut  mitic.  Miturile  însă  în  o 
descoperire  şi  revelaţiune  supranaturală,  în  care  fondul  principal  se 
pune  pe  caracterul  istoric,  nu  au  valoare.  Aproape  tot  aşa  e  şi  cu 
celelalte  cărţi  ale  Testamentului  vechiu. 

Metodul  acesta  al  criticei  biblice  l-au  aplicat  criticii  şi  la  Testa¬ 
mentul  nou. 

Critica  biblică  în  timpul  actual  a  câştigat  o  mulţime  de  ade¬ 
renţi  şi  aceasta  prin  felul  şi  modul  cum  tractează  criticii  toate, 
cele  referitoare  la  Sfâna  Scriptură.  Făcând  studii  temeinice  în 
toate  ramurile  ştiinţelor  şi  ocupându-se  numai  cu  părţi  speciale, 
pătrund  adânc  în  toate  minuţiosităţile  şi  cu  ajutorul  unei  bune  dia- 

lectice,  frapează  şi  câştigă  pe  auzitori  şi  cetitori.  Mai  ales  însă  cu¬ 
noştinţele  din  filozofie  şi  istorie,  folosite  cu  o  isteţime  şi  agerime 
extraordinară,  le  aduc  rezultate  bune.  Prin  prelegeri  publice,' 
comentare  scrise  şi  anume  menite  pentru  popor,  în  stil  simplu  şi 
atrăgător,  prin  introduceri  critice  şi  ediţii  critice  ale  bibliei,  caută 
criticii  să  pună  toate  rezultatele  mai  nouă  ale  ştiinţelor  în  servi¬ 
ciul  lor,  şi  să  pătrundă  cu  succesele  lor  în  toate  păturile  şi  stra¬ 
turile  societăţii. 

Reprezentantul  cel  mai  clasic  al  criticei  biblice  şi  azi  e  /.  Wel- 
hausen,  care  pe  terenul  acesta  are  o  mulţime  de  opuri  scrise  cu 
un  vast  aparat  ştientific. 

Aderenţii  extremi  şi  reprezentanţii  clasici  ai  criticei  biblice 
sunt:  E.  Kautzsch,  B.  Stade,  R.  Imend,  W.  Giesebrecht,  K.  Marti, 
Guthe,  Steuernagel,  Bandissin-  —  germâni:  Robertson  Smitli,  şi 
alţi  mulţi,  —  englezi :  S.  R.  Driner,  care  încearcă  a  aduce  în  armonie 
cercetările  mai  nouă  ale  criticei  cu  credinţa  în  descoperire. 

Unii  dintre  protestanţi  primesc  numai  în  parte  rezultatele  cri¬ 
ticei  biblice,  şi  susţin  încâtva  vechia  tradiţie  jidovească:  Franz  De- 
litsch,  Dillman,  Krittel,  Klostermann,  Zockler,  Sellin,  Strak.  Iar  A. 
Zahn,  Rupprecht  şi  Green,  resping  cu  totul  rezultatele  criticei  bi¬ 
blice  moderne. 

Cunoaştem  din  cele  înşirate  până  acum  în  liniamente  gene¬ 
rale  încercările  criticei  biblice.  în  articoli  singuratici  vom  arăta  în¬ 
cât  e  justificată  critica  biblică  şi  de  se  pot  susţinea  hipotezele  cri¬ 
ticilor.  Vom  trata  apoi  inspiraţiunea  divină  a  bibliei  şi  revelaţiunea 
supranaturală  în  Sfânta  Scriptură. 

Prof.  Dr.  A.  Crăciunescu. 


PROTOPRESBITERII. 

La  începutul  creştinizmului,  credincioşii  au  stat  sub  imediata 
conducere  a  apostolilor  şi  a  următorilor  lor,  a  episcopilor;  dar  în- 
mulţindu-se  numărul  creştinilor,  în  mod  natural  s’a  impus  nece¬ 
sitatea,  ca  sub  supravegherea  episcopilor,  conducerea  imediată  a 
credincioşilor  să  fie  concrezută  şi  persoanelor  investite  cu  darul  sa¬ 
cramental  de  a  putea  îndeplini  şi  administra  credincioşilor  şi  unele 
din  sfintele  taine,  prin  ceea  ce  ia  desvoitare  în  ierarhie  treapta  a 

doua,  a  presbiterilor,  drept  următori  ai  celor  70  învăţăcei,  cari  în 
misiunea  propovăduirii  cuvântului  lui  Dumnezeu  şi-au  avut  rolul  ală¬ 
turea  cu  apostolii,  sub  conducerea  şi  după  poveţele  primite  dela  ei. 

Luând  creştinizmul  desvoltare  tot  mai  extinsă,  se  impunea  ne¬ 
cesitatea  a  se  aduce  norme  dc  organizare  pe  baza  principiilor  şi 
învăţăturilor  Mântuitoriului  şi  ale  Apostolilor,  ca  astfel  să  se  pre¬ 
vină  aberaţiunilor,  iar  episcopii  să  poată  corăspunde  chemării  lor 
apostoleşti  în  conducerea  credincioşilor  de  sub  păstorirea  şi  iuris- 
dicţiunea  lor. 

Dacă  avem  în  vedere  faptul  istoric,  că  în  cei  trei  secii  dela 
început,  biserica  a  avut  a  se  lupta  cu  fel  şi  fel  de  neajunsuri  şi 
prigoniri,  uşor  se  explică,  că  în  acest  timp  norme  de  organizare 
aflăm  în  număr  de  tot  neînsemnat,  şi  sarcina  ocânnuirii  şi  con¬ 
ducerii  credincioşilor  apăsa  cu  toată  gravitatea  numai  asupra  epi- 
scopilor. 

In  seclul  al  IV-lea  însă,  când  creştinismul  a  fost  recunoscut  în 
liberul  său  execiţiu  şi  din  partea  stăpânirei  civile,  vedem,  că  începe 
a  se  desvolta  o  lucrare  intensivă  atât  în  particular,  din  partea  unor 
distinşi  bărbaţi  bisericeşti,  cât  şi  din  partea  întregei  biserici,  în  si- 
noadc  locale  şi  ecumenice,  nu  numai  pentru  combaterea  învăţătu¬ 
rilor  greşite  din  punct  de  vedere  al  dreptei  credinţe,  dar  şi  în 
cestiuni  de  organizare  şi  consolidare,  pe  bazele  învăţăturilor  funda¬ 
mentale  ale  Mântuitoriului  şi  sf.  Apostoli. 

Iti  suta  aceasta,  după  ce  creştinizmul  se  estinse  şi  pe  la  lo¬ 
curi  mai  îndepărtate  de  sediile  episcopilor,  s’a  ivit  necesitatea  ca 
pentru  supraveghiarea  preoţilor  şi  credincioşilor,  să  se  institue  or¬ 
gane  de  încredere  ale  episcopilor,  aşa  numiţii  choroepiscopi.  In 
sinodul  local  ţinut  la  14  în  Aticira,  în  canonul  13,  aflăm  că  se 
face  amintire  Ia  poziţia  choroepiscopilor  în  organizmul  bisericesc 
dc  conducere  şi  administraţiune,  interzicânduli-se  a  hirotoni  preoţi 
şi  diaconi,  un  drept  şi  o  facultate  sacramentală,  după  canonul  2 
apostolesc,  rezervată  episcopilor. 

Din  acest  canon,  precum  şi  din  canonul  10  din  Antiochia, 
ţinut  la  3/21,  prin  care  dcasemenea  choroepiscopii  se  opresc  a 
hirotoni  presbiteri  sau  diaconi,  ci:  de  ar  fi  şi  luat  hirotesie  de 
episcop »  «să- şi  cunoască  măsurile  lor,  şi  a  ocârmul  bisericile  cele 
supuse  lor,  şi  cu  grija  acestora  a  se  îndestula »,  «iară  choroepiscopul 
să  se  facă  de  episcopul  cetăţii,  căruia  acela  să  se  supună»,  reese, 

că  încă  înainte  de  suta  a  IV-a  au  existat  choroepiscopi,  cari  însă 
erau  în  dependenţă  deia  episcopul  «cetăţii»,  adecă  dela  episcopul 
învestit  cu  iurisdicţiunea  ocârmuirei  şi  au  fost  instituiţi  după  tre¬ 
buinţă  în  mod  sporadic,  pentru  a  fi  într’ ajutor  episcopilor  în  în¬ 
grijirea  de  credincioşi,  pentru  trebuinţele  sufleteşti. 

In  canonul  14  din  Neocesarea,  ţinut  la  315,  în  ce  priveşte 
categoria  choroepiscopilor  în  ierarhia  bisericească  se  zice:  «Iară 
choroepiscopii,  suni  adecă  spre  închipuirea  apostolilor  celor  şeptezeci, 
ca  nişte  împreună  liturgisitori,  pentru  purtarea  de  grijă  a  săracilor, 
proaduc  cinstinda-se  >,  deci  din  punct  de  vedere  al  iurisdicţiunei 
sacramentale,  fără  facultatea  de  a  săvârşi  sfânta  taină  a  preoţiei, 
rezervată  numai  episcopilor,  ca  drept  următori  ai  celor  12  apostoli. 

Dispoziţiunile  cuprinse  în  canonul  14  din  Neocesarea  şi  re- 
stricţiunile  ce  se  indică  prin  canoanele  sus  provocate  din  Ancira 
şi  Antiochia,  prin  cari  choroepiscopii  se  opresc  a  hirotoni  pres- 
biteri  şi  diaconi,  formează  substrat  temeinic  pentru  a  conchide, 
că  unii  dintre  choroepiscopi  au  fost  din  tripla  ierarhiei  arhiereilor, 
iar  alţii  din  treaptă  ierarhică  a  presbiterilor,  şi  astfel  are  multă 
probabilitate  părerea  acelor  scriitori  bisericeşti,  cari  susţin  în 
această  cestiune  calea  de  mijloc,  adecă,  că  unii  dintre  choroepis¬ 
copi  au  fost  numai  din  tagma  presbiterilor,  iar  unii  au  fost  ar¬ 
hierei,  cu  drepturi  restrînse  în  exerciarea  iurisdicţiunei  şi  în  ab¬ 
solută  dependenţă  de  episcopul  cetăţii,  adecă  de  cel  învestit  cu 
exerciarea  iurisdicţiunei  episcopeşti. 

Tendinţa  choroepiscopilor  de  a-şi  însuşi  în  conducerea  cre¬ 
dincioşilor  încredinţaţi  lor  spre  conducere  imediată,  drepturi  şi  in¬ 
gerinţă  independentă  de  episcopii  sub  iurisdicţiunea  cărora  au  stat, 
a  provocat  aducerea  canonului  57  din  Landicea,  ţinut  la  364  prin 
care  se  dispune,  că:  «Nu  se  cade  în  sate  şi  în  tărguşoare  a  se 
aşeza  episcopi,  ci  voiajeri  (călători).  Insă  cei  acum  mai  nainte  aşe¬ 
zaţi,  nimica  să  nu  facă  fără  socotinţa  episcopului  celui  din  cetate,  dară 
asemenea  şi  presbiterii  nimica  să  facă  fără  socotinţa  episcopului», 
şi  astfel  instituţiunea  aceasta  a  choroepiscopilor  în  decursul  tim¬ 
pului  şi  dispare  total  din  organizmul  bisericesc,  şi  în  mod  ne¬ 
simţit,  şi  se  substitue  prin  protopresbiterii  sau  potoiereii. 

Date  pozitive,  când  şi  unde  s7a  introdus  mai  întâi  proto¬ 
presbiterii,  şi  cu  ce  drept  de  iurisdicţiune,  nu  aflăm,  ci  rămâne 
verosimilitatea  constatată  mai  sus,  că  cu  numirea  de  choroepis- 

copi,  au  fost  distinşi  şi  unele  persoane  din  treapta  ierarhică  a 
presbiterilor,  cari  se  bucurau  de  încrederea  episcopilor  şi  li-se 
concredea  supraveghiarea  imediată  a  credincioşilor  şi  a  membrilor 
din  clerul  inferior,  după  cum  mai  deaproape  se  şi  indică  în  ca¬ 
nonul  57  din  Laudicea,  şi  mai  apoi,  după  oprirea  prin  acest  canon 
a  instituirei  de  episcopi  la  sate  =■  sat)  şi  a  inconvenientelor 

produse  prin  instituţiunea  choroepiscopilor,  s’a  acceptat  peste  tot 
practica  corectă,  a  se  servi  episcopul  în  conducerea  şi  suprave¬ 
ghiarea  credincioşilor  de  persoane  distinse  din  treapta  ierarhică 
a  presbiterilor,  cărora  li-s’a  dat  numirea  distinctivă  dc  proto- pres- 
biteri,  adecă  cel  dintâi  între  presbiteri. 

Biserica  ortodoxă  răsăriteană  şi  în  afacerile  de  natură  de  or¬ 
ganizare  în  raport  cu  biserica  apuseană,  cu  tendinţele  sale  de 
centralizare,  a  rămas  pe  bazele  genuine  apostoleşti,  deci  şi  în  ce 
priveşte  desvoltarea  de  graduaţiuni  în  treptele  ierarhice,  a  rămas 
între  limite  de  tot  reduse,  ceeace  susţin  a  fi  pe  cât  de  corect, 
pe  atât  şi  de  adecuată  spiritului  învăţăturilor  evangelice  şi  astfel 
în  treapta  ierarhică  a  presbiterilor,  nici  că  ne  întâlnim  cu  alte  gra¬ 
duaţiuni  de  prerogativă  şi  întâetate,  afară  de  cele  rezervate 
statului  monahal,  -  decât  de  graduaţiunea  protopresbiterilor,  cari 
ocupă  o  poziţie  de  distincţiune  în  rândul  presbiterilor. 

De  aci  şi  deosebita  consideraţiune  şi  prestigiul  de  care  s’a 
bucurat  şi  se  bucură  protopresbiterii,  nu  numai  înaintea  credin¬ 
cioşilor  şi  clerului  inferior,  dar  peste  tot  şi  în  apreciarea  publică, 
fiind  ei  adumbriţi  de  aureola  încrederei  episcopului  lor  şi  fiind 
organul  de  iniţiativă  şi  informaţiune  între  clerul  inferior  şi  cre¬ 
dincioşi  şi  între  autoritatea  superioară  bisericească. 

Dacă  vom  apreţia  din  punct  de  vedere  istoric  rolul  şi  acti¬ 
vitatea  acestor  membri  ai  clerului,  referindu-ne  în  special  la  tre¬ 
cutul  bisericii  noastre,  vom  afla,  că  pe  lângă  rolul  important,  ce 
l-au  avut  pe  timpul  de  urgie,  -  dată  ne-a  fost  ca  aproape  un  veac 
întreg  să  fim  fără  conducere  arhierească  între  prigonirile  cele  mai 
crâncene  —  şi  astfel  soartea  bisericii  a  fost  rămasă  aproape  exclusiv 
în  mâna  protopresbiterilor,  şi  în  mare  parte,  lor  avem  să  mulţămim, 
că  în  patria  noastră  mai  există  biserică  română  ortodoxă. 

Cu  talentul  său  prevăzător  şi  cu  puternicul  său  spirit  de  or¬ 
ganizare,  nemuritorul  Şaguna  a  şi  ştiut  apreţia  însemnătatea  acestor 
factori  importanţi  în  organizmul  nostru  bisericesc,  dându-le  şi  în 

cadrul  sistemului  dc  organizare  constituţională  a  bisericii  noastre 
o  sferă  de  activitate  extinsă,  cu  rol  de  conducere  şi  iniţiativă,  con- 
ştiu  fiind,  că  şi  un  organizm  puternic  cum  este  biserica,  numai 
aşa  poate  prospera  şi  se  poate  consolida,  dacă  fiecare  element 
constitutiv,  contribue  cu  forţele  sale  la  desvoltarea  şi  întărirea  în¬ 
tregului. 

Deci,  câtă  vreme  şi  aceşti  factori  importanţi  vor  fi  la  înăl¬ 
ţimea  chemărei  şi  însufleţiţi  pentru  misiunea  lor,  putem  conta  cu 
siguranţă  la  tăria  în  credinţa  stramoşască  a  fiilor  bisericei  noastre 
şi  la  prosperarea  instituţiunilor  ei,  cari  să  ne  asigure  un  viitor  şi 
tnai  bun.  Dr.  E.  Roşea. 


PASTORALELE  MITROPOLITULUI  ŞAGUNA. 

I. 

Câteva  reflexiuni  generale. 

Cei,  cari  cu  scrisul  sau  cu  cuvântul,  au  încercat  să  lămurească 
vieaţa  şi  activitatea  mitropolitului  Şaguna,  o  activitate,  luminoasă 
prin  concepţiunile  înalte,  cari  au  însuflat-o,  uriaşă  prin  bogăţia  şi 
puterea  de  lucrare  pe  toate  terenele  vieţii  obşteşti  şi  sfântă  prin 
curăţenia  simţului  de  jertfire,  din  care  a  izvorât  —  conglăsucsc  toţi 
în  părerea,  că  el  culminează  în  organizaţia  cea  tare  şi  frumoasă, 
cu  care  genialul  arhiereu  a  înzestrat  biserica  noastră,  a  Românilor 
de  legea  ortodoxă  răsăriteană  de  dincoace  de  Carpaţi. 

E  adevăr  netăgăduit,  că  Şaguna  a  fost,  mai  presus  de  toate, 
cu  mare  talent  organizator.  In  armonic  cu  principiile  fundamen¬ 
tale  ale  evangeliei  lui  lisus,  cu  canoanele  sfinţilor  părinţi,  cu  insti- 
tuţiunile  primitive  ale  bisericei  creştineşti  şi  mai  vârtos  cu  istoria, 
credinţa  şi  tradiţia  religioasă  a  poporului  său,  a  purtat  acest  apo¬ 
stol  între  arhierei  o  luptă  de  titan,  pentruca  să-şi  înzestreze  bise¬ 
rica  cu  drepturile  şi  cu  organizaţia  internă,  care  să-i  asigure  trăinicia 
pentru  vremuri  îndepărtate. 

O  analizare  mai  amănunţită  a  operei  lui  Şaguna  va  conduce 
însă,  în  mod  inevitabil,  la  convingerea,  că  dobândirea  libertăţilor 
şi  a  autonomiei  bisericeşti  el  a  considerat-o  numai  ca  mijlocul, 
ca  pârghia  cea  mai  puternică  pentru  ajungerea  celui  mai  înalt  scop 
al  vieţii  sale;  de  a  asigura,  între  graniţele  bine  întărite  ale  corn 


stituţiei  bisericeşti,  condiţiunile  necesare  pentru  înaintarea  culturală 
şi  pentru  îndrumarea  vieţii  naţionale  a  poporului  sau  cătră  viitorul, 
spre  care-1  îndreaptă  trecutul  lui,  virtuţile  şi  aspiraţiunile  lui  şi  toate 
însuşirile,  care  alcătuiesc  fiinţa  şi  individualitatea  lui  etnică. 

Ţânta  de  pe  urmă  a  lui  Şaguna  a  fost,  aşa  dar,  ca  soartea 
acestui  popor  sărac,  năcăjit  şi  lipsit  de  cultură,  care  multe  veacuri 
dearândul  a  fost  obiect  de  jucărie  sau  de  batjocură  in  mâni  maştere, 
s’o  aşeze  odată  pe  manile  lui  proprii.  Aceasta  pare  a  fi  fost  steaua 
lucitoare,  care  i-a  călăuzit  gândirea  şi  lucrarea,  întru  acest  semn 
şi-a  desfăşurat  steagul  apostolatului  său.  Iar  acest  apostolat,  ca 
toate  lucrările  mari,  n’a  putut  izvorî,  decât  din  inima  lui  înflăcă¬ 
rată  de  o  nemărginită  dragoste  faţă  de  neamul  acesta. 

Despre  dragostea  aceasta  ne  vorbesc  —  pe  lângă  luptele,  insti- 
tuţiuniîe  şi  fundaţiunile,  din  rodul  cărora  ne  îndulcim  —  în  chipul 
cel  mai  frumos,  pastoralele  şi  multe  din  circularele  lui. 

Fiecare  din  pastoralele  şi  circularele  iui  Şaguna  este  o  măr¬ 
turie  grăitoare,  că  în  inima  lui  ardea  cu  foc  vecinie  nestâns,  o  iubire 
largă  şi  o  îngrijire  neadormită  pentru  credincioşii  sei,  pentru  îna¬ 
intarea  şi  bunăstarea  lor  vremelnică  şi  pentru  fericirea  lor  cea  vecinică. 
Iar  căldura  şi  sinceritatea,  cu  care  se  revarsă  dragostea  acestui 
arhipăstor  faţă  de  turma  sa  cea  cuvântătoare,  stă  poate,  fără  pă- 
reche  în  literatura  pastorală. 

—  lată,  iubita  mea  turmă  în  Christos,  -  scria  Şaguna  la  8 
Mai  1851  din  Viena,  unde  se  afla  la  soborul  arhieresc  —  iată,  în 
puţine  zile  mă  grăbesc  a  mă  întoarce  în  mijlocul  vostru,  ca  un 
arhipăstor  ce  sunt  al  vostru;  căci  eu  nimica  nu  doresc  aşa  tare, 
ca  binele  vostru  şi  iubirea  mea  cătră  voi  nu  o  poate  nimic  amorţi. 
Să-mi  credeţi  iubiţilor,  că  delct  aceasta  a  mea  iubire  cătră  voi  ni¬ 
mica  nu  mă  poate  dezbina.  Eli  sunt  păstorul  vostru  şi  voi  sunteţi 
oile  mele;  eu  urmez  lipselor  voastre,  voi  urmaţi  glasului  meu». 

Iar  pastorala  sa  dela  praznicul  naşterii  Domnului  din  anul 
1859  se  începea  aşa: 

—  «Iubirea,  această  împărăteasă  a  virtuţilor  creştine,  care  o 
hrăneşte  sufletul  meu  cătră  voi  toţi,  apoi  îngrijirea,  din  aceea  pur- 
cezătoare,  pentru  binele  vostru,  care  este  cea  mai  mare  datorinţă 
a  mea,  mă  îndeamnă,  iubita  mea  turmă  duhovnicească,  a-mi  des- 
schide  graiul  meu  şi  a  vă  cerceta  prin  acest  avânt  arhieresc . ,  .■>. 

De  asemenea  cea  din  anul  următor,  la  acelaş  praznic: 

—  «Apropierea  sărbătorilor  celor  mântuitoare  pentru  neamul 
omenesc  deşteaptă  în  mine ;  iubiţilor,  un  dor  mare  de-a  vă  cerceta 
ca  dragoste  şi  îngrijire  părintească  şi  a  vă  da  hrana  sufletească, 
din  care  săturându-vă  să  petreceţi  vieaţa  voastră  pe  pământ  în  pace, 
cu  noroc  şi  îndestulare  deplină». 

Astfel  încep  şi  sfârşesc  toate  pastoralele,  cari  în  virtutea  unui 
obiceiu  străvechiu  în  biserică,  le  îndrepta  Şaguna  din  prilejul  săr¬ 
bătorilor,  cătră  mult  iubita  Iui  turmă  în  Christos. 

Fiecare  dintr’ânsele  cuprinde  o  mărturisire  preţioasă  despre 
dragostea  de  turmă  şi  mândria  lui  de  păstor  sufletesc;  iar  din  în¬ 
tregul  lor  Şaguna  răsare  şi  să  înfăţişează  ca  o  personalitate  de  preot 
superioară,  ca  prototipul  păstorului  pătruns  de  mărimea  şi  sfinţenia 
chemării  sale  şi  gata  să-şi  pună  sufletul  pentru  turma  sa. 

în  pastorale  pare  aşi  fi  depus  şi  concentrat  Şaguna  toată  in- 
spiraţiunea  pentru  cariera  preoţească  şi  tot  devotamentul  pentru 
luminarea  şi  fericirea  poporului,  care-1  sădise  în  sufletul  său  casa 
părintească  şi  studiul  istoriei  acestui  neam. 

Odrasla  uneia  din  acele  distinse  şi  bogate  familii  de  neguţă¬ 
tori  macedo-români,  care  se  aşezaseră  pela  sfârşitul  veacului  al 
XVII-lea  şi  începutul  celui  de  al  XVIIl-lea  în  oraşele  Ungariei, 
Şaguna  a  moştenit  încă  dela  părinţi  dragostea  de  ortodoxie  şi  de 
neam,  pentru  care  fiecare  din  aceste  familii  era  un  sanctuar  sfânt. 
Ştim,  că  comercianţii  macedo-români  de  pe  vremuri  din  Budapesta, 
erau  cultivători  entuziaşti  şi  sprijinitori  darnici  ai  străduinţelor  lite¬ 
rare  şi  culturale  româneşti  din  capitală.  Ştim,  că  o  samă  din  căr¬ 
ţile  româneşti,  care  eşiau  de  sub  teascurile  «crăieştei  tipografii» 
a  universităţii  din  Buda,  se  tipăriau  la  indemnul  şi  cu  cheltuiala 
acestor  neguţători  cu  aptitudini  de  mecenaţi. 

Elegantele  saloane  ale  lui  Atanasiu  Grabowski,  —  unul  din  aceşti 
comercianţi  cu  mare  vază,  pe  care-1  întâlnim  între  anii  1820 — 30, 
în  fruntea  luptelor  pentru  introducerea  limbei  române  în  slujba 
dumnezeiască  dela  biserica  greco-română  din  Pesta  —  erau  locul 
de  întâlnire  al  celor  mai  de  seamă  cărturari  români,  cari  trăiau 
atunci  în  capitală.  Aici  se  strângeau  Petru  Maior,  Samuil  Klein- 
Micu,  Dam.  Bojinca,  T.  Neagoe,  T.  Aron,  1.  Teodorovits  şi  alţi 
învăţaţi,  în  inima  cărora  studiul  limbei  latine  şi  al  istoriei  Ro¬ 
mânilor,  redeşteptase  conştiinaţa  naţionala  şi  cari  se  adunau,  ca 

să-şi  urmeze  discuţiile  lor  filologice,  literare  şi  istorice  în  jurul  obâr¬ 
şiei  glorioase  a  limbei  şi  a  neamului  lor. 

în  atmosfera  acestor  discuţii  cărturăreşti  creştea  micul  Ana¬ 
stasie  Şaguna,  care  —  pierzându-şi  părinţii  —  la  vârsta  de  14  ani 
e  luat  în  casa  lui  Grabowski,  unchiul  său  după  mamă.  Discuţiile 
acestea  deşteaptă  mai  apoi  în  inima  băiatului  dorinţa  de  a  învăţa 
şi  el  limba  românească  —  dela  părinţi  aducea  numai  o  bună  cre¬ 
ştere  religioasă,  —  de  a  cunoaşte  şi  el  trecutul  acelui  popor,  despre 
care  se  vorbea  în  casă  şi  din  care  simţia,  că  şi  el  face  parte.  Nu¬ 
mai  preocupaţiile  lui  de  natura  aceasta  ne  dumiresc,  cum  tinărul 
Şaguna,  care  urma  studii  de  filozofie  în  vederea  unui  frumos  viitor, 
se  lasă  inspitit  de  propunerea,  ce-i  face  vlădica  sârbesc  Manuilo- 
vici,  bun  prietin  al  unchiului  său,  de  a  îmbrăţişa  cariera  preoţească. 
Hotărîrea  lui  de  a  păşi  în  cler  nu  era  aşa  dar  numai  rezultatul 
unei  aplicări  fireşti,  cât  mai  ales  al  convingerii,  că  pe  drumul 
acesta  va  ajunge  mai  cu  uşurinţă  să-şi  închine  viaţa  în  munca  pentru 
uşurarea  sorţii  acelui  popor,  a  cărui  limbă  o  îndrăgea  şi  a  cărui 
istorie  plină  de  amar  o  cetia  cu  osârdie.  Şaguna,  prin  urmare, 
pleacă  la  Sârbi  cu  un  plan  bine  chibzuit  şi  cil  hotărîrea  puter¬ 
nică  de  a  lupta  pentru  izbânda  lui.  în  taina  gândurilor  sale  de  bună 
seamă  visa  deja  la  scaunul  episcopesc  al  Românilor  neuniţi  din  Ar¬ 
deal.  Visul  lui  era  însă  sfânt  şi  curat.  El  nu  purcedea,  cum  prea 
des  se  întâmplă,  din  slăbiciunea  măririi,  ci  din  conştiinţa,  că  de 
pe  tronul  vlădicesc,  va  putea  lupta  cu  mai  mult  folos  pentru  drep¬ 
turile  poporului  românesc,  cel  atât  de  umilit  şi  despreţuit  pe  moşia 
lui.  Numai  aşa  se  poate  înţelege,  cum  Şaguna,  secretarul  cel 
iubit  al  patriarhului  Sârbesc,  în  ceasurile  slobode  se  ocupa  cu  ce¬ 
tirea  cărţilor  canoniccşti  «căci  nu  ştiam  unde  mă  va  arunca  soartea 
dela  Carlovitz>  (v.  Pref.  Drept,  canon.  Sibiiu,  1868);  cum  pro¬ 
fesorul  teologiei  sârbeşti,  culegea  în  biblioteca  patriarhală,  notiţe 
istorice  şi  canonice  referitoare  la  biserica  Românilor,  cu  gândul 
să  le  scrie  apoi  în  limba  românească,  pe  care  o  pronunţa  şi  o  scria 
încă  foarte  greu ;  cum  notarul  consistorului  din  Carlovitz  aduna 
material  ştîentific,  ca  să-S  folosească  ia  un  timp,  întru  câştigarea 
sfinteîoi  drepturi  ale  Românilor.  (Cf.  şi  1.  Slavici,  Andreiu  Baron 
de  Şaguna,  Sibiiu  1880,  p.  12.  şi.  urm.).  Iar  în  memorabila  cuvân¬ 
tare,  care  a  răsunat  în  catedrala  Carlovltzuiui  la  chirotonirea  sa 
de  episcop  al  Româoilor  ortodoxi  din  Ardeal,  (12  Aprilie  1848) 


—  52  — 


Şaguna  îşi  mărturisia,  acum  fără  sfială  şi  plin  de  entuziasm,  idealul 
străduinţelor  sale  din  tinereţe:  «Tu,  Doamne,  ştii,  că  cătră  scopul 
meu  alerg,  doresc  pe  Românii  ardeleni  din  adâncul  lor  somn  să-i 
deştept»  .  .  . 

Aceeaş  mândră  confesiune  de  credinţă,  aceeaş  conştiinţă  de¬ 
plină  de  înălţimea  chemării  apostolice,  pentru  care  se  simţia  ales 
de  pronia  cerească,  aceeaş  iubire  de  popor,  potenţată  pănă  la 
completa  identificare  cu  durerile  şi  bucuriile  lui,  care  o  strânsese 
în  inimă  strop  de  strop  şi  care  l-a  îndemnat  să  ia  drumul  călu¬ 
găriei  —  o  vedem  revărsându-se  din  pastoralele  lui  cătră  popor, 
şi  din  circularele  cătră  preoţime. 

De  aceea,  ne  va  părea  firească  făgăduiala,  care  o  face  turmei 
sale  credincioase  în  circularul  său  dela  12  Februarie  1848,  prin 
care  aduce  la  cunoştinţa  clerului  şi  a  poporului,  că  «Maiestatea 
Sa  Cesaro-Crăiască,  Preaînălţatul  şi  Mult  Stăpânitorul  împăratul 
şi  Craiul  nostru  Ferdinand  1-Iea  . . .  s’au  îndurat  preapărinteşte  a 
mă  denumi  pe  mine  subscrisul  de  Episcop  al  Clerului  şi  Popo¬ 
rului  nostru  greco-neunit  răsăritean  din  Ardeal». 

Făgăduinţa  lui  Şaguna  suna  aşa:  «Şi  fiindcă  această  osebită 

soarte  pe  mine  au  căzut,  vă  făgăduesc  sărbătoreşte,  cumcă . 

din  toate  puterile  mele  neostenit  mă  voi  strădui,  ca,  împlinind  a 
Preaînălţatului  nostru  împărat  pentru  noi  toţi  preamântuitoare 
grijă,  să  fiu  Tatăl  Clerului  şi  al  Poporului  nostru,  Tată  zic,  să 
fiu ,  Tată  şi  incă  odată  zic,  Tată  să  fiu,  în  înţelesul  cel 'adevărat». 

Că  în  adevăr,  Tată  şi  părinte  a  fost,  credem  de  prisos  a  o 
mai  dovedi.  Ne-o  spun  faptele  şi  binefacerile  lui.  In  scrierile,  cu¬ 
vântările  şi  mai  cu  seamă  prefeţele ,  care  le  scria  la  cărţile  biseri¬ 
ceşti  rituale  (Evangelia,  Mineele  etc.)  tipărite  sub  îngrijirea  lui, 
toate  ne  mărturisesc,  că  Şaguna  nu  a  fost  numai  mentorul  con¬ 
ducător  al  vieţii  noastre  bisericeşti,  politice  şi  culturale  din  jumă¬ 
tatea  a  doua  a  veacului  trecut,  ci  a  fost  şi  un  mare  preot ,  preot 
din  creştet  pănă  în  tălpi. 

Icoana  cea  luminoasă  şi  plină  de  bunătate  a  preotului  şi  pă¬ 
storului  Şaguna  ni  se  desface  însă,  cum  vedem,  mai  lămurit  din 
pastoralele  lui.  Ascunzând  sub  vechile  lor  buchi  cirilice  aurul 
gândirii  şi  al  simţirii  lui  Şaguna,  aceste  pastorale  ne  destăinuesc 
o  calitate,  pe  cât  de  însemnată,  pe  atât  de  puţin  accentuată  a 
fiinţii  sale  sufleteşti :  dragostea  lui  de  păstor.  O  notă  caracteristică 

aceasta,  care  nu  va  putea  fi  trecută  cu  vederea  din  monografia 
istorică-literară,  ce  ne  lipseşte  încă,  dar  care  va  veni  odată,  ca 
din  cercetarea  amănunţită  a  tot  ce  ne-a  rămas  dela  dânsul  să  în¬ 
chege  şi  să  oglindească  icoana  reală  şi  deplină  a  acestui  Moise 
românesc. 

Pastoralele  lui  Şaguna  cuprind  apoi  o  seamă  de  mărturisiri 
preţioase  cu  privire  la  luptele  şi  ostenelele  lui  faţă  cu  Curtea  şi 
cu  guvernul  ţării  în  cauzele  cele  sfinte  pentru  dobândirea  de  drep¬ 
turi  bisericeşti  şi  mai  cu  seamă,  în  cauza  reînfiinţării  vechei  noa¬ 
stre  metropolii.  Şaguna  vorbeşte  bucuros  despre  sine  şi  dă  so¬ 
coteală  turmei  de  toţi  paşii  mai  însemnaţi,  ce-i  făcea  în  interesul  ei. 

Astfel  pastoralele  lui  cuprind  date  şi  aluziuni  privitoare  la 
stările  politice,  culturale  şi  economice  din  timpul  acela,  tot  atâtea 
momente,  care  le  împrumută  importanţă  istorică-culturală. 

De  altă  parte  ele  ne  înfăţişează  pe  Şaguna  în  raport  cu  po¬ 
porul  său,  ca  vestitor  al  adevărului  evangelic,  povăţuitor  al  lui 
spre  fapte  bune  şi  biciuitor  al  păcatelor  lui.  In  chipul  acesta  ac¬ 
tivitatea  cea  practică-pastorală  a  lui  Şaguna  pentru  zidirea  morală, 
mângâierea  sufletească  şi  întărirea  vieţii  religioase  a  obştei  cre¬ 
dincioase  cuprinsă  în  pastorale,  aruncă,  deoparte  lumină  asupra 
situaţiunii  morale  a  poporului  şi  a  timpului,  de  altă  parte  conţin 
multe  învăţături  şi  sfaturi  pastorale,  care  vor  aduce  folos  sufle¬ 
tesc  cu  deosebire  preoţime!  noastre  de  astăzi,  când  trebuinţa 
de  îndrumare  şi  îndemn  întru  împlinirea  chemării  de  păstor  se 
simte  tot  mai  vie  şi  mai  arzătoare.  Momentele  acestea  alcătuesc 
importanţa  social-religioasă  a  pastoralelor  lui. 

Pornind  din  aceste  consideraţiuni  generale,  vom  aduce  unele 
spicuiri  din  pastoralele  lui  Şaguna,  cari  vor  forma  însă  obiectul 
unui  articol  următor.  Gh.  Tulbure. 


INFORMAŢIUN1. 


Biserica  rusească.  —  Frământările  politice  din  Rusia  au  provocat  o 
mişcare  cu  tendinţe  de  a  reforma  şi  organizmul  bisericii  ruseşti.  Deja  de  un 
an  şi  mai  bine  se  vorbeşte  mereu  despre  convocarea  unui  concil  general, 
care  ar  avea  chemarea  de  a  căuta  modalităţile  cele  mai  norocoase  pentru 
reformarea  bisericii  ruseşti.  Nu  de  mult  se  svonise,  că  acel  concil  se 
va  întruni  la  Petersburg  încă  în  cursul  acestei  luni.  Se  zice  că  Ţarul  Ni- 
COlae  II.  şi  guvernul  său  sunt  pentru  o  viitoare  reformă  a  bisericii,  în  forma 

cum  era  ea  odinioară.  Motivele,  cari  provoacă  reforma  aceasta,  stau  în  legă¬ 
tură  cu  întreagă  desvoltarea  istorică  a  bisericii  ruseşti. 

Este  ştiut,  că  Ruşii  la  început  s’au  alăturat  la  patriarhia  de  Constati- 
nopol.  Dupăce  însă  Constantinopolul  a  căzut  în  mânile  Turcilor,  sub  a 
căror  stăpânire  biserica  ortodoxă  grecească  decădea  din  ce  în  ce,  Ţarii  ru¬ 
seşti  n’au  voit  să  rămână  şi  mai  departe  supuşi  bisericeşte  unei  căpetenii, 
carea  însaş  era  subjugată  păgânilor  mohamedani,  ci  se  purtară  cu  gândul 
să-şi  înfiinţeze  o  patriarhie  a  lor,  de  sine  stătătoare.  Acest  gând  l’a  dus  la 
îndeplinire  Ţarul  Teodor  loanovici,  care  folosindu-se  de  prezenţa  patriarhului 
Ieretnia  II,  venit  în  Rusia  după  milă,  l’a  înduplecat  să  aproabe  înfiinţarea 
unei  patriarhii  ruseşti.  Astfel  s’a  ridicat  la  anul  1589,  scaunul  mitropolitan 
din  Moscva,  la  rangul  unui  scaun  patriarhal,  iar  mitropolitul  de  atunci :  Iov , 
la  rangul  celui  dintâi  patriarh  rusesc,  care  a  câştigat  apoi,  ulterior,  con¬ 
sensul  şi  a  celoralalţi  patriarhi  orientali.  Patriarhii  ruseşti  ajunseră  în 
scurtă  vreme  factori  de  mare  influinţătmvieaţa  poporului  rus  şi,  sub  ocro¬ 
tirea  lor,  clerul  rusesc  întreg  îşi  câştigase  o  putere  şi  o  vază,  cum  n’o 
avusese  pănă  atunci,  mai  ales,  că  o  mare  parte  din  aristocraţie  îmbrăţişa  cariera 
preoţească.  Dar  tocmai  creşterea  puterii  ierarhiei  n’a  putut-o  suferi  Ţarul 
Petru  cel  Mare,  care,  dupăce  lăsă  scaunul  patriarhal  vacant  peste  20  de 
ani,  în  anul  1721  desfiinţează  definitiv  patriarhatul  şi  institue  în  locul  lui 
un  sinod  permanent  în  Petersburg,  ale  cărui  lucrări  erau  controlate  din 
partea  statului,  prin  un  comisar  sau  procuror  împărătesc.  Scăzând  în  chipul 
acesta  vaza  şi  autoritatea  ierarhiei,  nobilimea  a  început  a  o  părăsi  şi  în 
locul  ei  pătrunde  în  cler  pătura  ţărănească. 

Agitaţiunile  revoluţionare,  cari  bântuesc  acum  imperiul  rusesc,  au 
divizat  şi  preoţimea  în  două  tabere:  sus,  dignitarii  înalţi,  oamenii  guver¬ 
nului,  stau  pe  partea  reacţionarilor;  jos,  preoţimea  de  rând,  fii  de  ţărani, 
pe  partea  celor  ce  pretind  libertate  şi  reforme  radicale  pe  toată  linia.  Atn 
văzut,  că  în  fruntea  mişcărilor  agitatorice  era  într’o  vreme  Qapon,  un  preot. 

Semnele  acestea  primejdioase  îl  vor  fi  convins  pe  Ţarul  Nicolae,  că 
biserica  trebue  readusă  la  temeliile  puternice  străvechi,  prin  reînfiinţarea 
patriarhatului  şi  ştergerea  procuraturei  lumeşti  din  sinod.  Patriarhul  viitor 
va  conduce  biserica,  tot  cu  ajutorul  unui  sinod,  care  se  va  întruni  periodic 
şi  va  fi  compus  din  toţi  arhiereii  bisericei.  La  şedinţele  sinodului  vor  avea 
voe  să  participe,  dar  numai  cu  vot  conzultativ,  şi  alţi  clerici,  ba  chiar  şi 
laici.  Starea  externă  a  bisericei  va  regula-o  statul,  dar  în  organizaţia  ei 
internă,  biserica  este  independentă  de  stat.  Viitoarea  reformă  se  va  ex¬ 
tinde  şi  asupra  parohiilor  rurale,  cărora  între  altele,  li-se  va  da  dreptul 
de  a-şi  alege  ele  înseşi  parohul.  Episcopii,  ale  căror  eparhii  sunt  de  tot  prea 
extinse,  vor  primi  ca  ajutor  câte  un  vicar,  prin  care  să  poată  exercita  un 
sever  control  asupra  preoţimii  întregi.  Se  va  purta  grijă  ca  cultura  preo- 
ţimii  să  progreseze,  de  aceea  se  vor  reorganiza  toate  şcoalele  teologice. 

Cam  aceste  sunt  proiectele  de  reformă  bisericească,  cari  se  discută 
astăzi,  cu  deosebire  în  Rusia. 

* 

*  * 

Săpăturile,  cari  s’au  făcut  în  Efez  şi  Trallis  sub  conducerea  profe¬ 
sorului  Lampakis  din  Atena,  a  scos  la  lumina  zilei  multe  lucruri  de  însem¬ 
nătate  archeologică,  cari  contribue  la  cunoaşterea  vechilor  comunităţi  cre¬ 
ştine  din  Asia  mică.  De  curând  s’a  descoperit  în  Efez  mormântul  Măriei  Mag- 
daletie,  lângă  dealul  Kileon,  aproape  de  intrarea  peşterii,  în  care  au  durmit  cei 
7  mărturisitori  şi  mormântul  gol  a  lui  Timoteiu,  pe  care  l’a  aşezat  sf.  ap. 
Pavel,  ca  cel  dintâi  episcop  al  Efesului.  Timoteiu  a  fost  înmormântat  pe 

partea  apusană  a  dealului  Elevatos,  în  apropierea  bisericii  sf.  ap.  loan,  iar 
osămintele  lui  au  fost  transportate  la  a.  356  din  Efez,  la  Constantinopol  şi 
aici  au  fost  aşezate  în  biserica  sf.  apostoli,  dupăcum  a  poruncit  împăratul 
Constantin. 


MIŞCAREA  LITERARĂ. 

Mitropolitul  Sava  II  Brancovici  (1656 — 1680)  de  V.  Mangra.  Arad, 
1906.  pp.  181.  în  8°  m. 

Cartea  părintelui  arhimandrit  şi  vicar  episcopesc  în  Oradea-mare,  cu 
titlul  de  mai  sus,  este  o  preţioasă  contribuţiune  la  cunoaşterea  trecutului 
bisericii  şi  neamului  nostru. 

In  expunerile  sale  autorul  încearcă  a  stabili: 

1.  Existenţa  în  continuitate,  dela  o  veche  întemeiere  a  mitropoliei  noastre 
ortodoxe,  numite  de  N.  Popea  «vechea  mitropolie»  şi  a  neîntreruptei  con¬ 
tinuităţi  a  hierarhiei  ei  (dela  a.  1391);  iar  apoi: 

2.  Tractează  cu  deamănuntul  vieaţa  şi  activitatea  mitropolitului  Sava 
II  Brancovici,  —  dându-ne.  şi  un  anex  de  preţioase  documente  (în  parte 
inedite). 

Faţă  cu  punctul  1.  (introducerea  cărţii  Păr.  V.  M.)  sunt  de  părere,  că 
autorul  n’a  izbutit  să  restabilească  «Vechea  Mitropolie»,  deşi  dl  Al.  T.  Du- 
mitrescu  din  Bucureşti  se  face  a  crede  («Tribuna»  Arad.  X.  217.  Foileton) 
că...  da,  ba  chiar  şi  mai  bine! 

Ad.  2.  Sava  Brancovici  e  pus  într’o  lumină  mai  clară  şi  suntem  con¬ 
vinşi,  mai  apropiată  de  adevăr;  cu  toate  acestea  nu  împărtăşim  opinia 
Păr.  Mangra,  că  numitul  arhiereu  a  luptat  pentru  biserica  ortodo xk-română 
(la  1650—1680,  ar  fi  anahronism !). 

In  tot  cazul,  criticul  dela  «Unirea»  al  Păr.  M.  (prea  veninos  în  stil 
e  dr.  A.  B.)  greşeşte,  când  şi  după  publicarea  Adnexului  I  din  cartea  Păr. 
M.  tot  mai  susţine,  că  teritorul  eparhial  al  episcopului  Sava  II  Brancovici, 
se  reduce  la  unele  părţi  din  teritorul  bănăţano-ungurean,  —  iar  pe  dea¬ 
supra  Păr.  Dr.  A.  Bunea  tot  mai  pierde  vorba  cu  pregătirea  serbizării,  prin 
Brancovici,  a  bisericii  ortodoxe  (române)  din  ţara  noastră! 

Figura  Iui  Sava  II  Brancovici ,  atât  după  Păr.  Mangra  cât  şi  după  drep¬ 
tate,  apare  cu  îndreptăţire  în  faţa  noastră,  ca  o  personalitate  de  elită,  cu 
înalte  însuşiri,  care  i-au  ajutat  să  facă  o  frumoasă  carieră  —  deşî  cu  sfârşit 
fatal,  provocate  de  vremuri  sbuciumate,  pentru  a  rămânea  acel  Arhiereu  o 
figură  legendară  şi  un  martir  al  Românilor  dintre  Carpaţi.  S-a. 

* 

*  * 

Prelegeri  academice  din  teologia  morală  ortodoxă  de  prof.  Dr. 
Emilian  Voiutschi.  Voi.  I:  Introducere  pp.  269.  Cernăuţi,  1906.  Preţul  6  cor. 

Această  scriere  ne  vine  ca  un  vechiu  şi  bun  prietin,  pe  care  cu  plă¬ 
cere  îl  recomandăm  şi  altora.  Profesorul  de  teologia  morală  dela  Cernăuţi, 

ca  să  satisfacă  trebuinţa,  de  mult  simţită,  după  un  bun  manual  de  teologie 
morală,  şi  să  uşureze  totodată  şi  greutăţile  ascultătorilor  universitari  împre¬ 
unate  cu  studiul  moralei,  şi-a  cuprins  într’un  volum  de  introducere  lecţiile, 
ce  în  mare  parte  le-a  publicat  în  revista  Candela.  Acest  volum  cuprinde, 
pe  lângă  obicinuitele  întrebări  de  strictă  introducere  în  teologia  morală, 
(1 — 23)  şi  o  scurtă  expunere  istorică  a  eticei  filozofice  şi  a  celei  teologice 
creştine  (24 — 261).  Prin  aceste  expuneri  din  urmă,  cari  de  altfel  extind  pro¬ 
blema  introducerii  în  teologia  morală  peste  graniţele  competenţei  sale,  a 
voit  autorul  de  bună  seamă  să  introducă  elementul  istoric  şi  în  tratarea 
teologiei  morale,  prin  ce  ar  deveni  ea  mult  mai  ştientificâ.  Cunoaşterea  celor 
mai  de  căpetenie  sisteme  de  etică  filozofică  şi  a  celor  mai  însemnate  doc¬ 
trine  morale  ale  scriitorilor  creştini,  va  înlezni  fireşte  priceperea  şi  adâncirea 
principiilor  moralei  creştine.  Ne-ar  părea  bine  dacă  expunerea  doctrinei 
plane  ce  va  urma,  s’ar  face  cu  o  deosebită  consideraţie  la  aceste  expu¬ 
neri  istorice.  Felicităm  pe  autor  pentru  această  valoroasă  lucrare  şi  îi  dorim 
să  o  poată  aduce  la  bun  sfârşit  în  scurtă  vreme,  bucurându-se  de  sprijinul, 
de  care  este  vrednic,  din  partea  publicului  cetitor,  în  special  al  preoţimei 

noastre.  *  N.  B. 

*  * 

'  -  Noua  morală.  Principiile  şi  urmările  ei.  Prelucrare  după  Broglie  de 
econ.  stavrofor  loati  A.  Qrigoria.  laşi  1906,  pp.  193,  preţul  2  lei  50  bani. 

Această  lucrare  ne  prezintă  o  bună  orientare  asupra  moralei  inde¬ 
pendente  şi  a  celei  evoluţioniste.  In  partea  dintâi  prin  expuneri  istorico-re- 
ligionare  şi  filozofice,  se  arată,  că  morala  a  stat  totdeauna  în  cele  mai  intime 
legături  cu  religiunea,  deci  a  despărţi  morala  de  religiune,  înseamnă,  a  o 
lipsi  de  singurul  ei  fundament  solid.  Instructive  sunt  şi  expunerile  com¬ 
parative  între  morala  creştină  şi  cea  păgână.  In  partea  a  doua  şi  a  treia, 
să  dovedeşte  insuficienţa  principiilor  moralei  independente  şi  a  celei  evo¬ 
luţioniste.  Expunerea  este  limpede  şi  curgătoare.  N.  B. 


Tipicul  cultului  religios. 

Sub  acest  litiu,  din  lună  în  lună  vom  înregistra  şi  tracta  în  revista  aceasta,  toate  ca¬ 
zurile  şi  datele  referitoare  la  Tipicul  ritualului  bisericii  ortodoxe,  cum  acelea  obvin  şi  se 
succed  în  decursul  anului  liturgic. 

l-a  Ianuarie  1907.  Tăierea  împrejur  şi  5.  Marele  Vasile:  La  Vecernie  şi  la  Utrenie, 
toate  ale  praznicului  din  Mineiu.  Liturgia  sftului  Vasile  cu  Acsionul  „De  tine  se  bucură". 

5  Ianuarie.  Ajunul  Botezului:  Vecernia,  Utrenia,  ceasurile  domneşti,  Liturghiei  sfin¬ 
ţirea  apei  toate  conform  tipicului  zilei,  din  Mineiu. 

6  Ianuarie.  Botezul  Domnului:  Utrenia,  Liturgia  cu  Irmosul  Botezului  şi  sfinţirea 
apei,  toate  cum  se  găsesc  la  Mineiu. 

7  Ianuarie.  Duminecă  după  Botez  şi Sf.  loan:  La  Vecernie  şi  la  Utrenie,  gl.  8.,  voscr. 
11.  La  Liturgie:  Apostolul  şi  Evangelia  acestei  Dumineci  cu  Irmosul  Botezului. 

14  Ianuarie.  Dumineca  celor  10  leproşi:  gl.  1-i.,  voscr.  l-a.  La  Liturgie:  Apostolul 
şi  Evangelia  Dumineci  a  29-a  după  Rosalii. 

21  Ianuarie.  Dumineca  orbului:  glas  2,  voscr.  2-a.  La  Liturgie:  Apostolul  şi  Evan¬ 
gelia  din  Dumineca  a  31-a  după  Rosalii. 

28  Ianuarie  Dumineca  lui  Zacheu:  gl.  3,  voscr.  a  3-a.  La  Liturgie:  Apostolul  şi 
Evangelia  din  Dum.  a  32-a  după  Rosalii. 

30  Ianuarie.  SS.  VasiUe,  Grigorie  şi  loan.  La  Vecernie,  Utrenie  şi  Liturgie:  toate 
ale  sărbătorii,  după  Mineiu.  ’  Cantor, 


